cyanic-selkie/wikianc huggingface dataset:
ပြကိုဟ်သၠပတ်အဓာန်မသုန် ကေုာံ ပြကိုဟ်အနာဂတာဝၚ်
(၁၅)ဗီုပြာသာဒ်ဇၞော်ကၠတ်မံက်တိုန်ကၠုၚ်
ပ္ဍဲလ္ဒေါဝ်ဍုၚ်ဇၞော် မၞုံယၟုကေတုမတဳဂှ် ပြာသာဒ်ဇၞော်မွဲ မတၟုဲတဴနကဵုရတ်ထပှ်ပြကာ မၞုံအစံက်သၠုၚ်ဍေံ (၂၅) ယောဇနာ ဇမၞော်ဍေံဂှ်မွဲယောဇနာဘာ် သီုကဵုမၞုံကဵုဒစဵုကၟာၚ် မတၟုဲတဴနကဵုရတ်ထပှ်ပြကာ နကဵုလျးအရံၚ်ခဏ ဗစဳဖျဳဖျဳဖျဴဖျဴ ရံၚ်တဴနကဵုမတ်စိန်စိန်မ္ဂး ရံၚ်ဟွံမာန် ဂဵုတၟးတဴဗွဲမလောန်ဗၞတ် ကၠုတ်ပါ်မံက်တိုန်ရ (သၟိၚ်မဟာပါဒနလေဝ် ကေၚ်မံက်ကၠုၚ်ကိုပ်ကၠာပြကိုဟ် မဟီုတွံရ) ပ္ဍဲပြာသာဒ်ဂှ် သၟိၚ်စက္ကဝဝ်သင်္ခ ဒုၚ်စသိုၚ်တသိုက်တုဲ မံၚ်တဴရ ပ္ဍဲပွဳပွိုၚ်ဍုၚ်ကေတုမတဳဂှ် ဍာ်ကၟာတၞဟ်ဟ်သာ်ဂမၠိုၚ် သီုကဵုမထုပ်ဂြောပ်ဗ္ဒန်ဒၟံၚ် နကဵုဒကှ်မသုန်သာ်တုဲ သၟူအမြာဲပ္ကဴဒကှ်တံဂှ် ထီုဗးမောဝ်ပ္ဍးတဴရ ပ္ဍဲပွဳပွိုၚ်ဍုၚ်ဂှ် ဥဒျာန်သၟိၚ်ဂမၠိုၚ်ဂှ် သီုကဵုဂစေံစုမ်တဴ နကဵုပ္ကဴတၞဟ်ဟ်သာ် ညံၚ်ရဴမစဝ်စုတ်လဝ်ဍာ်သာ်မၞိက်ဒဝါန်ကီု ကဴရာၚ်တဴအိုတ်ရ သၟူအမြာဲပ္ကဴတၞဟ်ဟ်သာ်တံဂှ် ထီုဗးလဝ်မောဝ်ပ္ဍးတဴရ ပ္ဍဲလ္ဒေါဝ်ဍုၚ်ကေတုမတဳဂှ်ကီု ပ္ဍဲပါၚ်တြၚ်ဍုၚ်ပန်ဒိုဟ်ကီု ပ္ဍဲကဵုမစဵုကၟာၚ်ပြာသာဒ်ဂှ် တၞံကဝ်လဗဗြိုက်ဂမၠိုၚ် ကၠုတ်တိုန်ဗွဲမ္ဒးရးရ။
(၁၂)ညးမၞုံကဵုပညာပါဲဘဲဂစိုတ်တုဲအောပ်ဗ္ဒ
ညးဂမၠိုၚ်တံဂှ် နကဵုလွဟ်လက်နက် ဗွဲမသ္ကေတ်သ္ကာဂှ် ရပ်ဂိုၚ်ကေတ်တုဲ ဣဝွံတုန် သတ်ဇိုၚ်ပန်မတွံဂး က္ၜိုၚ်ဒြာဲရ ရဴသာ်ဝွံ မၞိဟ်ကဵုမၞိဟ်ဂှ် စၟတ်သမ္တီက္ၜိုၚ်ဒြာဲတုဲ ဗက်ဗာ်ဂစိုတ်တဴရေၚ်သ္ကံတုဲ ဖျုန်ဆီဇုတ်တံဂှ် ပေၚ်ဗြော်တဴပ္ဍဲဂၠးတိရ ပေၚ်ထပှ်တ္ၚဲတုဲ ကြဴနူဂှ် ဗြဲဇၞော်ဂူစှ်ေကၠုၚ်တုဲ ဖျုန်ဆီဇုတ်တံဂှ် ဟဳအာအိုတ်ရ ကြဴနူဂှ်ပၠန်တုန် ဗြဲဂၠိက်ယာတ်ဗ္ဂူဖျေံပၠန်ရ ညးမအောပ်ဗ္ဒမံၚ် ပ္ဍဲဌာန်တံဂှ်တံဂှ် ကလိလောန်အာထပှ်တ္ၚဲတုဲ ယောန်တိတ်ကၠုၚ် နူကဵုရာပ်ခြုံ ချောဲကၟတ် ခြုံဂြိုဟ် ခြုံတၞံဆုတုဲကီု တိတ်ကၠုၚ်နူသြၚ်ကြုၚ်မွဲလပါ် သ္ဇိုၚ်သ္ဂောံကၠောံအာ နူကဵုဂၠုၚ်မာန်တုဲကီု တိတ်ကၠုၚ်နူကဵုအကြာဒဵု အကြာစောဝ် အကြာလ္ဂေါဝ်ဗၚ်ဇြဟ်တံဂှ်တုဲ ညးမွဲကေုာံညးမွဲ ဆဵုညာတ်ရၚ်သ္ကံတုဲ ညးမွဲကေုာံညးမွဲ ဗန်ကံတုဲ ဂိုၚ်ကေတ်သဘဴမတုပ်သၟဟ်အိုတ်ရ ကဵုသ္ဂုတ်သွာတ်တဴ ကေုာံ ရၚ်သ္ကံအိုတ်ရ။
အရထ ။ ။ တဏှာနိ သတ္ထာနိဟတ္ထေသု ပါတုဘဝိဿန္တဳတိ၊ ၚ်ပိုတ်မ္ဂး ။ တဏှာနိ သတ္ထာနိဟတ္ထေသု ပါတုဘဝိဿန္တဳတိဂှ်တုန် တေသံသန္တာနံ၊ ဒဒက်တဴကဵုသတ္တံဂမၠိုၚ်ဂှ် ဟတ္ထေန၊ နကဵုတဲ ။ ဖုဌမတ္တံ၊ ဍေံအယာံမာတ်မထၟတ်ဒွံ။ ယံကိဉ္စိ၊ ဍေံမမိက်ကဵုမွဲမွဲ ။ အန္တမသော၊ ဗွဲတွဵုမယုတ် ။ တိဏပဏ္ဏံ၊ န်သၠဆုချောဲကၟတ် ။ ဥပါဒါယ၊ ဂိုၚ်ကေတ်တုဲ (ဝါ) သ္ပတဴတုဲ ။ အာဝုဓမေဝ၊ ၚ်လွဟ်လက်နက်ဟေၚ် ။ ဘဝိဿတိ၊ ကြက်ဒှ်ရ။
(၁၃)အပိုၚ်အခြာအာယုက်သတ္တံဇၞော်မောဝ်တိုန်
ပ္ဍဲကာလဂှ် မၞိဟ်ဂမၠိုၚ် အယုက်ဂၠိၚ်လောန်အာတုဲ ဒဒိုက်မ္ဂးဂှ် ဗီုသာ်လဵုရော ဣၚုဟ်ဟွံတီသက်က်ရ ဟိုတ်နူ ဟွံတီကေတ်ဒဒိုက်တံဂှ်တုဲ အယုက်မၞိဟ်တံဂှ် က္လေၚ်လဟုတ်စှ်ေကၠုၚ်ပၠန်ရ နူကဵုအယုက်သတ္တံမွဲအသၚ်ဃဲဂှ် ကၠံသၞာံမွဲသၞာံ လဟုတ်စှ်ေယအ်ကၠုၚ်တုဲ စိုပ်အယုက်သတ္တံမွဲလက်သၞာံရ ( မွဲလက်သၞာံဂှ် ကၠံလ္ၚီသၞာံ ) ကေတ်သင်္ချာဂၞန်မ္ဂး မွဲကိုဋ်သၞာံရ ပ္ဍဲကာလဂှ် မၞိဟ်ဂမၠိုၚ် မၞိဟ်ဗြဴလေဝ်တုပ်ကဵုဒေဝတဴဗြဴရ မၞိဟ်တြုံလေဝ်တုပ် ကေုာံ ဒေဝတဴတြုံရ တြုံဗြဴတံဂှ်တံဂှ် သ္ပမ္ၚဵုထပ်တဲ သၞက်ကရောဲအိုတ်ရောၚ် ( အတိုၚ်မကၠုၚ်ပ္ဍဲသုတ်ပါထေယျဂှ် အယုက်သတ္တံ ဒ္စါံစှော်လ္ၚီသၞာံ သၟတ်ဗြဴ ။ ( ဝါ ) သၟတ်ဝုတ်အယုက်မသုန်ကၠံသၞာံဂှ် သ္ပမ္ၚဵုထပ်တဲ ကဵုစတြုံတၠသ္ၚိရ )။
(၁၂)ညးမၞုံကဵုပညာပါဲဘဲဂစိုတ်တုဲအောပ်ဗ္ဒ
'''တဏှာနိ သတ္ထာနိဟတ္ထေသု ပါတုဘဝိဿန္တဳတိ တေသံကိရဟတ္ထေန ဖုဌမတ္တံယံကိဉ္စိ အန္တမသော တိဏပဏ္ဏံ ဥပါဒါယ အာဝုဓမေဝ ဘဝိဿတိ အဌကထာသုတ်ပါထေယျ ။ '''
(၁၀)ခေတ်ကာလအာယုက်မၞိဟ်စှ်သၞာံ
'''
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
ပရိယတ္တိအန္တရအဓါန်ဂှ် အိုတ်အာတုဲ လိင်္ဂအန္တရအဓါန် ကတဵုဒှ်ပၠန်ရ ပသာ်ရော ပ္ဍဲကာလကြဴနူ ပရိယတ္တိအန္တရအဓါန်ဂှ် ခမဳတံညးဂမၠိုၚ် နသ္ၚာမဖျောန်လဝ် ဍာ်လွံက်ဗစိုတ်ဗ္စးဂှ် မုဖဵုမၞုံရော ရဴဝွံ ပၠောပ်စိုတ်တုဲ ဇိၚ်ကေတ်ယာတ်မွဲဍ မွဲမိဟ်တုဲ ပ္ဍဲသော်က္ဍိုပ်ကီု ပ္ဍဲကံကီု ပ္ဍဲကံတဲကီု ကဵုဒက်ပစပ်စုတ်တုဲ မြိမြန်တဴကောန်သမ္ဘာအိုတ်ရ ကာလကြဴနူဂှ် ညးမသ္ပပွမြိမြန်ကာန်သမ္ဘာ ပွမကူဗၞိက်ဇိက်ရာန်တံဂှ် သ္ပတုဲ မၞုံကဵုသ္ၚာမဒက်လဝ် ပ္ဍဲကံတဲဂှ် သ္ပတုဲ ဒါယကာမကဵုဒါန်ဂမၠိုၚ် ရန်တၟံကဵုသ္ၚာတဳလမၞုံကုပိုန်ကျာ်တြဲတုဲ ကဵုဒါန်ကဵုညးတံဂှ်ရ ဖဵုကုသဵုညးမဂွံကဵုဒါန်တံဂှ် ကလိဂွံဖဵုရိုဟ်လၟိဟ်ဂၞန်ဟွံမာန်ရ ယွံကောန်သ္ဍိုက်သာရိပိုတ် အဲကျာ်တွံရ ကာလကြဴနူဂှ်ပၠန် နကဵုသ္ၚာဝွံ မုဖဵုမၞုံရောသ္ဂးသာ်ဂှ်တုဲ ဗိုတ်ကၠဟ်သၠးထောံကၠေံ ပ္ဍဲလ္တူခြုံဂြိုပ်အိုတ်ရ ယွံသာရိပိုတ် ဣဝွံဟေၚ် သဏ္ဌာန်ခမဳသၚ်တံ ကၠေံဗ္ဒန်မ္ဂးယၟုရ လိင်္ဂအန္တရအဓါန် တုဲရ။
(၁၄)ခဏ်ပရူဍုၚ်ကေတုမတဳ သၟိၚ်စက္ကဝဝ်သၚ်္ခ
(၂) အနသန ၊ ယဲမကတဵုဒှ်ကုညးမစပုၚ်တုဲဂှ် ပွမလၞုဟ်ဒကုဲ ပွမဗ္ၜူတဴကၠေၚ်ပုၚ်ဂှ်မွဲ
(၂၆)စၞောန်ထ္ၜးအဆက်တၞောဝ်ကျာ်
မိကျာ်တြဲမေတ္တေယျဂှ် ဗမၞးဗြဴမၞုံယၟုဗြဟ္မဝတဳရ မအံက်ကျာ်တြဲဂှ် မၞးပြောဟိတ် မၞုံယၟုသုဗြဟ္မာရ ဂၞကျာ်တြုံဗောဓိသတ် အလံၚ်ကျာ်တြဲဂှ်တုန်လေဝ် မၞုံယၟုစန္ဒမုက္ခဳရ ကောန်ကျာ်တုန်လေဝ်မၞုံယၟု ဗြဟ္မဝံသရောၚ် ကွးသတုံကျာ်ပၠန်တုန် အသောကမ္ဂးယၟုရ ကွးဗွဲဇွိဂှ် ဗြဟ္မဒေဝမ္ဂးယၟုရ ကွးကမၠောန်ကျာ်ဂှ် သဳဟမ္ဂးယၟုရ ကွးသတုံမိကျာ်ဂှ်ပၠန်တုန် ခမဳဗြဴသုမနမ္ဂးယၟုရ ကွးဇွိမိကျာ်တြဲဂှ် ခမဳဗြဴပဒုမမ္ဂးယၟုရ ။
(၂၂)ဗၞတ်ဗ္ၜတ်သၠုၚ်ဂတဴကျာ်
သၟိၚ်ဒေဝတဴဂမၠိုၚ်တုန်လေဝ် ရပ်ကေတ်ပၟတ်ပၞာၚ်သ္ဍဴမၞိက်တုဲ ဗက်တိတ်အာရ ဆဒေဝတဴတံဂှ် ဗက်တိတ်အာဟွံသေၚ် မပ္တံကဵုသၟိၚ်သ္ပဝ် တၠကြိက်ထဝ်တံဂှ် တိၚ်စံၚ်တုဲ ဗက်တိတ်အာကီုရ ကိန္နရဳတံဂှ်လေဝ် နကဵုကွိၚ်ရမျာၚ်ဒယှ်လှ်ေတံဂှ် ဗက်တိတ်အာပၠန်ရ။ အိုဿီုဒေဝတဴဂန္ဓဝ်တံဂှ်တုန်လေဝ် သီုကဵုဗရုကွိၚ် မတိၚ်တိုက်တဴစံၚ်ဒိပ်တုဲ နကဵုလှ်ေဒယှ်ေဒိပ် ဒေဝတဴဂမၠိုၚ်တံဂှ် လှ်ေဒယှ်ေဗက်တိတ်အာရ မပ္တံမၞိဟ်ဒေဝတဴအိုဿီုတံဂှ် ဝေၚ်ဂြိုၚ်ဒယှ်ေလှ်ေတိၚ်တိုက် ဗက်တိတ်အာဗောဓိသတ်အိုတ်ရ။ ရဴသာ်ဝွံ ပုရိသာတ်မၞိဟ်ဒေဝတဴကောံဓရီု တွဳဗွိုၚ်ကတိုၚ်ကမဟ် သီုကဵုသောဗနုဟ်စိုတ်တံဂှ် ဗဒှ်တဴကွိၚ်သ္ဘၚ်တုဲ ဗက်တိတ်အာရ သၟိၚ်ဗြီုတုန် ဂွံညာတ်ကေတ်တုဲ အိုဟ်တၟိုဟ်သီုကဵုမရှ်ေသှ်ေရဴဂဴတုဲ တက်ကၞက်ဇဵုဇာ ကဵုတဴသာဓုကာ လလောၚ်ထဥကေုာံမွဲဟာန် သီုကဵုလွဳမာန်ပြသာဒ်ဂှ် ဍိုက်ယာန်အာကာသတုဲ ဗက်တိတ်အာကရောံတၠပါရမဳအိုတ်ရ ။
(၂၈)ဗီုကၞာထးထဝ် ခၞိၚ်ထဝ်ဇၞော်မံက်တိုန်
မပ္တံကမၠံဇာထဝ် သၠဇြဲထဝ် ကရိုဏ်ကၞာဲမတလာဲတလာဲတဴဂှ်ကီု နကဵုက္ဍိုၚ်ဗ္တာၚ်ဒိပ် သက္ကုလေမာဲဟေၚ် ကတဵုဒှ်ရ ယွံသာရိပိုတ် ဒေဝတဴဂမၠိုၚ်တံဂှ် ပ္ကဴထဝ်စရှ် မဂပ်ဝ်နိမိတ်ဗဒှ်စဳဇန် နကလောန်ဒေဝတဴတၞဟ်တၞဟ်သာ်တံဂှ်တုန်လေဝ် ပ္ကဴထဝ် ပ္ကဴသြန် ပ္ကဴမၞိက် မၞုံတဴကဵုတဝ်စရှ် ကတဵုဒှ်ရ။ ဇၞောဝ်အလာံမတၟုဲတဴနကဵုရတ်တံဂှ် လွိၚ်ပိုက်သွဝ်တဴ ညံၚ်ရဴဇုက်လလဳ ဖျဳဖျဳဖျဴဖျဴရ ပၟတ်ပၞာၚ်သ္ဍဴရတ် ခေါ်ကၠေၚ်သ္ဍဴရတ်တံဂှ် မၞိဟ်လေဝ်ဟွံဒးပ္ဍေန် ဒေဝတဴလေဝ်ဟွံဒးစံၚ်ဗဂဵု အလဵုလဵုဍေံ မဂဵုတၟးတဴဒၟံၚ်ဟဴဟဴ ညံၚ်ရဴပၟတ်ဓါတ်ဂှ် ဒှ်တဴလၟိုန်ကာလရပ္ကဴဒိပ်တံဂှ်လေဝ် မောဝ်ပ္ဍးတဴဟွံတီကာလကီုရ။
(၂၁)သ္ဂုတ်သွာတ်အယုက်ကျာ်တြဲအရဳယျ
'''အသဳတိဝဿ သဟဿာယုကေသု ဘိက္ခဝေ မနုဿေသု မေတ္တေယျောနာမ ဘဂဝါ လောကေ ဥပ္ပဇ္ဇိဿတဳတိ နဝဎ္ဍမာနကဝ သေန ဝုတ္တံ ။ နဟိ ဗုဒ္ဓါ ဝဎ္ဍမာနေအာယုမှိ နိဗ္ဗတ္တန္တိ ။ ဟာယမာနေပန နိဗ္ဗတ္တန္တိ ။ တသ္မာ ယဒါတံ အာယုဝဎ္ဍိတွာ အသင်္ချေယျတံ ပတွာ ပုန ဟာယမာနံ အသဳတိ ဝဿသဟဿကာလေ ဌဿတိ တဒါ ဥပ္ပဇ္ဇိဿတဳတိ အတ္ထော ။ ။ အဌကထာသုတ်ပါထေယျ ။ ။ '''
(၂၉)စၞောန်ထ္ၜးဖဵုစရၚ်ဓရ်ကုသဵုဗောဓိသတ်အရဳယျ ကေၚ်ကဵုကၠုၚ်လဝ်ဒါန်ကုကျာ်တြဲ ပ္ဍဲဘဝအတိက်
ယွံသာရိပိုတ် ကျာ်တြဲအရဳယျ ကာလမတွံဓရ် ဂဇအ်လ္တူပၞၚ်ရတ်ဂှ်တုန်လေဝ် ဗၞတ်စှ်လ္ၚီစက္ကဝါဟေၚ် ကဵုလလောၚ်မိၚ်အာမ္ဂး ဂွံမိၚ်ကေတ်အိုတ်ရ ဗောဓိသတ်အရဳယျမေတ္တေယျဂှ်တုန် အိုတ်ကဵုကျာ်တြဲဂမၠိုၚ် မလောန်စဴအာတံဂှ် မပ္တံဘာကီု ဇြပ်ကီု ပၞၚ်ကီု ပိဏ္ဍပါတ်ကီု သ္ပိုၚ်ဂၠးသ္ၚာသွဝ်ကီု မပ္တံကြက်ပၞဟ် ကြက်စၠန်ကီု က္ဍိုၚ်ကီု ဇၞောဝ်ကီု ပၞတ်ပၞာၚ်သ္ဍဴကီု နုၚ်မ္ၚဵုကီု သၠဖ္ဍာန်ကၞာရတ်တံဂှ်ကီု ဒကှ်တံဂှ်ကီု ပ္ဍဲစရၚ်ဓရ်ကုသဵု မဂွံကဵုလဝ်ဒါန်တၞဟ်ဟ်တံဂှ် ကောံဓရီုဆဝ်မ္ၚုဟ်မ္ဂးဂှ်တုန် ။ အိုတ်ကဵုကျာ်သြဳမၞုံ ပ္ဍဲလောကဓါတ်တံဂှ် သၟဟ်သၟန်မွဲဟာန်ကၠုၚ်ကောံ ပ္ဍဲကၞာထးရတ်ဂှ်တုဲ ညံၚ်ရဴမစွဴပတိုန်လဝ်ကီု ကောံသၟဟ်တုဲ မၞုံတဴရ ဆဂှ်ဟွံသေၚ် ပ္ဍဲအပ္ဍဲကၞာထးရတ်ဂှ်တုန် ပ္ကဴသြဴမြမောဝ် မပ္တံကဵုပ္ကဴပ္ၚာ ဇမ္ပါကှ်ေပြာန် အနာၚ် သာရဖဳ မလဵုစေဝ်တံဂှ် ထီုပးမောဝ်ပ္ဍးတဴရ ။ ဆဂှ်ဟွံသေၚ်ပၠန်တုန် အိုတ်ပုရိသာတ် ဒါယကာတၠဒါန်ဂမၠိုၚ်တံဂှ် ကၠုၚ်နိမန်ကျာ်နကဵုပိဏ္ဍပါတ်တုဲ ပ္ဍဲကာလကျာ်တြဲမက္ညအာဂှ် မပ္တံကၞာရတ် သၠဖ္ဍာန်ရတ်တံဂှ် ညံၚ်ရဴမတီကေတ်စိုတ်ကျာ်တြဲကီု ဍေံမကလာၚ်ဗက်အာ လ္တူအာကာသရ စိုပ်သ္ၚိဒါယကာတၠဒါန်တံဂှ်တုဲ ပ္ဍဲဌာန်ဝၚ်တြၚ်သ္ၚိတံဂှ် ဍေံမတန်တဴရ။
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံအနန် နူစက္ကဝါမကၠုၚ်တုဲတေံ ဒဵုကဵုစိုပ်စက္ကဝါဝွံဂှ် မမွဲစိလလအ်ဒှ်ရော မွဲမွဲစက္ကဝါ လၟိဟ်စက္ကဝါမွဲစိသဒှ်ရော ကျာ်တြဲသၟာန်အနန်ရ
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
''' ပရိယတ္တိလဟုတ်ယုတ်စှ်ေအာတုဲ ပြကိုဟ်ပဌာန်ဇၞော်မွဲ ဗွဲကိုပ်ကၠာ ကၠေံဗ္ဒန်အာရ ကြဴနူဂှ် ပြကိုဟ်ယမိက်ကၠေံဗ္ဒန်အာရ ကြဴနူဂှ် ပိဋကတ်ပိ ကြက်ကၠေံဗ္ဒန်အာရ ကြဴနူဂှ် အင်္ဂုတ္တရနိကာယ် ၊ကြဴနူဂှ် ကထာဝတ္ထု ကြဴနူဂှ် ပုဂ္ဂလပညပ် ၊ကြဴနူဂှ် ပြကိုဟ်ဝိဘၚ် ၊ကြဴနူဂှ် မဇ္ဇျိမနိကာယ် ၊ခုဒ္ဒကနိကာယ် ၊ဒဳဃနိကာယ် ၊ကြက်ကၠေံဗ္ဒန်အာရ ကြဴနူဂှ် ဇာတ်ဝေဿန္တဝ် ကၠေံဗ္ဒန်အာရ ကြဴနူဂှ် အပဏ္ဏကဇာတ်ဂမၠိုၚ် ကြက်ကၠေံဗ္ဒန်အာအိုတ်ရ ဂါထာပန်ပိုဒ် မၞုံတဴဏီရ ကာလကြဴနူဂှ်ပၠန်တုန် သၟိၚ်မွဲမၞုံကဵုဓရ်သဒ္ဓါ လျုၚ်ဇြုၚ်သ္ဍိုက်တုဲ သန်လ္ၚီကသာပ် ပတိုန်လ္တူကွိုတ်စိၚ်တုဲ ဓရ်တဝှ်တဳလမၞုံကုပိုန်ကျာ်တြဲ ပန်ပိုဒ်ပန်ဂါထာ ညးမဟီုတွံမာန်ဂှ် ဆဵုဟေၚ် သန်လ္ၚီကသာပ်ဝွံ ကဵုဂိုၚ်ကေတ်ညိ ရဴသာ်ဝွံ ကဵုလန်ဂေတ်ဂၠါဲ အာမုဟ်ဍုၚ်ပန်ဒိုဟ်ရ ၜိုန်ကဵုလန်ဂေတ်ဂၠါဲ အာသာ်ဂှ်ကီုလေဝ် ညးမဟီုတွံဓရ်မာန်ဂှ် ဟွံကလိဂွံရ ဒြပ်ဂှ် ဒးက္လေၚ်ပၠောပ်ကၠေံဒၞါဲဍေံပၠန်ရ ပ္ဍဲကာလဂှ် ပရိယတ္တိ ကၠေံဗ္ဒန်မ္ဂးယၟုရ ပရိယတ္တိအန္တရအဓါန် တုဲဆဝွံရ။
(၁၂)ညးမၞုံကဵုပညာပါဲဘဲဂစိုတ်တုဲအောပ်ဗ္ဒ
ညးလ္ၚဵုဂမၠိုၚ်တံဂှ်လေဝ် ဂလာန်မၚ်ဗၠာဲဏံ မဟီုတွံ ကြက်ဒှ်စၟတ်ဍာံပြရ ရဴသာ်ဝွံ ပၠောပ်စိုတ်တုဲ ညးမၞုံကဵုပညာဂမၠိုၚ်တံဂှ် ဂိုၚ်ကေတ်စၞ သွက်စဗၞတ်ထပှ်တ္ၚဲတုဲ အာအောပ်ဗ္ဒဒၟံၚ်အိုတ်ရ ပ္ဍဲကာလဂှ် သတ္တံဂမၠိုၚ်ဂှ် ညးမွဲကေုာံညးမွဲ စၟတ်သမ္တီဒြာဲမၚ်အိုတ်ရ ပ္ဍဲတဲညးတံဂှ် လွဟ်လက်နက်ဗွဲမသ္ကေတ်သ္ကာ ကတဵုဒှ်ပြာကတ်အိုတ်ရ ဗီုလွဟ်ကတဵုဒှ်ဂှ်တုန် ညးဂမၠိုၚ်တံဂှ် ဗွဲတွဵုမယုတ် ဂိုၚ်ကေတ်သၠဆုချောဲကၟတ် မမိက်ကဵုမွဲမွဲ အယာံမာတ်မထၟတ်ဒွံ နကဵုတဲဇကုတုဲ ကြက်ကတဵုဒှ်တိုန်လွဟ်လက်နက်ဟေၚ်ရ ။ ပဂွံတီရော
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံသဗ္ဗညု ဆမွဲဒမြိပ်မတ် မွဲခဍတ်တဲသဒှ်ရ ပြဟ်လောန်အာစက္ကဝါဂှ်လေဝ် အဲဍိက်သတီဟွံဒးရကျာ်အနန်ဂး
(၃) စၞောန်ထ္ၜးယုဂ္ဂပန်သာ်
(ဃ) ကာလယုဂ္ဂ ဣဝွံ ယုဂ္ဂပန်သာ်ရ
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(၃) ပရိယတ္တိအန္တရအဓါန် ပရိယတ္တိပိဋကတ်ပိ ကၠေံဗ္ဒန်အာဂှ်မွဲ
(၁၀)ခေတ်ကာလအာယုက်မၞိဟ်စှ်သၞာံ
ယွံခမဳဂမၠိုၚ် မၞိဟ်ခေတ်ကာလ မဂွံမံၚ်အယုက်စှ်သၞာံဂမၠိုၚ် သတ္တံဂမၠိုၚ်ဂှ် ပ္ဍဲညးမွဲကေုာံညးမွဲ ပၞောတ်ဒေါသဗွဲသကာတ်မြဟ် ကတဵုဒှ်ပြာကတ်ရ ပွမဒက်ဝဲသၞသတြု ဗွဲမသကာတ်မြဟ် ပွမမှာဒုဟ်နကဵုဂၠံစိုတ် ဗွဲမသကာတ်မြဟ် ပွမမၞုံကဵုစိုတ် မမိက်ဂွံပြိုက်ဂစိုတ် ဗွဲမသကာတ်မြဟ် ကတဵုဒှ်ပြာကတ်ရ ပ္ဍဲအဃာတ ဗွဲမသ္ကေတ်သကာသ္ကာတ်မြဟ် ကတဵုဒှ်ပြာကတ်ဂှ် မုရဴပ္ဍဲညးမွဲမကတဵုဒှ်ရော ယဝ်ရသၟာန်မ္ဂး ပ္ဍဲကောန်ကဵုမိ ပ္ဍဲမိကဵုကောန် ပ္ဍဲကောန်ကဵုအပါ ပ္ဍဲအပါကဵုကောန် ပ္ဍဲဒေံဗြဴကဵုကော ပ္ဍဲကောကဵုဒေံဗြဴ ထေဲပၞောတ်ဒက်ဝဲပ္ဍဲဂၠံစိတ္တာ မှာဒုဟ်လောန် ဗၞတ်မၞုံကဵုစိုတ် သၟိက်ဂွံပြိုက်ဂစိုတ် ဗွဲမသကာတ်မြဟ်လောန်ဗၞတ်ဂှ် ကတဵုဒှ်ပြာကတ်ရ မုဥပမာမတုပ်ပၠန်တုန်ရော ယွံခမဳတံ လၟတံညာတ်သတ်ဇိုၚ်ပန် ၜိုၚ် ပှ် ဒြာဲ မၚ်တံဂှ်တုဲ ပၞောတ်ဒေါသဒက်ဝဲ ပသၞသတြု မှာဒုဟ်နကဵုဂၠံစိုတ် သၟိက်ဂွံပြိုက်ဂစိုတ် ဗွဲမသ္ကေက်သ္ကာသ္ကာတ်မြဟ် ညံၚ်ရဴမကတဵုဒှ်ပြာကတ်ကီု တုပ်တဴညံၚ်ရဴသာ်ဂှ်ကီုရ။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
ဣဝွံ ကၠေံဗ္ဒန် အဓါန်မသုန်ရ
(၁၂) စၞောန်ထ္ၜးပရောပရာအဓါန်မသုန်
ပ္ဍဲကာလဂှ် တၠဳပိုန်မှာထေရ်အနန် မှာထေရ်သာရိပိုတ် မဒှ်ဒကိုပ်ပၞာန်ဓရ် လ္ၚောဝ်အာတ်ပၚ်မှိၚ်ဓရ် ကတဵုဗဒှ်ကျာ်မေတ္တေယျမဒှ်ဂတဂှ်ပၠန်ရ ကျာ်တြဲမိၚ်တုဲ သ္ဂးကဵုမှာထေရ်သာရိပိုတ်ရ ယွံဒကိုပ်ပၞာန်ဓရ် အဲကျာ်သ္ပပရိနိဗ္ဗာန်တုဲ အဓါန်မသုန်ဂှ် ကၠေံဗ္ဒန်အာတုဲ နူဂှ်အယုက်မၞိဟ် မလဟုတ်စှ်ေအာဗွဲလၟေၚ်လၟေၚ် ဒဵုကဵုမအာစိုပ်စှ်သၞာံရ ဒှ်တြုံမသုန်သၞာံ ဒှ်ဗြဴပန်သၞာံ အယုက်မၞိဟ်တြဴသၞာံဂှ် ဂွံပတၠကောန်စဴရ ကောန်ဍေံတံဂှ် ကွက်သရေၚ်ကဵုတၞံဂြၚ်ဗ္ၜေံရ ပေၚ်အယုက်စှ်သၞာံ ဗျုချိုတ်အာရ ပ္ဍဲကာလဂှ် မိကဵုကောန် ကောကဵုဒေံ တြုံကဵုဗြဴ ဟွံဝေၚ်ပါဲရၚ်သကအ်ရ ညံၚ်သတ်တိရစ္ဆာန်ရ။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
ပဋိပတ္တိအန္တရအဓါန်ဂှ် အိုတ်အာတုဲ ပရိယတ္တိအန္တရအဓါန် ကတဵုဒှ်ပၠန်ရ ပရိယတ္တိကၠေံဗ္ဒန်မ္ဂးဂှ်တုန် လဟုတ်ယုတ်စှ်ေအာသိုက်က် လံညိပၠန်တုဲ ဂကူသၟိၚ်မယုတ်မာ ဟွံမၚ်မွဲဓရ်စှ် ကြက်ကတဵုဒှ်ရ သၟိၚ်ဟွံမၚ်မွဲဓရ်မ္ဂး အမာတ်သ္ကိုပ်ပၞာန်ဇၞော်ဂမၠိုၚ်လေဝ် ဟွံမၚ်မွဲဓရ်ကီုရ အမာတ်ပၞာန်ဇၞော်ဟွံမၚ်မွဲဓရ်မ္ဂး ညးဍုၚ်ရးဇၞးပိုတ်နဂီုဂမၠိုၚ်လေဝ် ဟွံမၚ်မွဲဓရ်ကီုရ ပ္ဍဲကာလဂှ် ဗြဲဂူဟွံဒးရးသာ်ဂှ်မ္ဂး သြောံၜဲဟွံခိုဟ်ရ သြောံၜဲဟွံခိုဟ်မ္ဂး ဒါယကာဂမၠိုၚ် တၞဟ်နကဵုဒါန်ပစ္စယ် ဟွံသၟဟ်ရထရ ဒါယကာတံ ကဵုဒါန်ပစ္စယ် ဟွံသၟဟ်ရထရသာ်ဂှ်မ္ဂး ခမဳတံ ဟွံကလိဂွံပစ္စယ်ဒါန်ရ ခမဳတံ ဟွံကလိဂွံပစ္စယ်ဒါန်သာ်ဂှ်မ္ဂး ပွမယိုက်ဒိုက်ထံက်ပၚ်သၚ်ရိုဟ် ကုကောန်ကွးဂမၠိုၚ်ဂှ် ဟွံသ္ပအိုတ်ရ ကြဴနူဂှ် လံညိပၠန်တုဲ ပရိယတ္တိမတွံဂး ပိဋကတ်ပိ လဟုတ်ယုတ်စှ်ေအာရ။
(၃) စၞောန်ထ္ၜးယုဂ္ဂပန်သာ်
(ခ) တြိတာယုဂ္ဂ
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံသဗ္ဗညု သတ်ပ္ဍဲစက္ကဝါသ္အာၚ်တေံဂှ် ဍေံပတုဲကုသဵုကဵုဒါန်တုဲ ဍေံရာဒနာမိက်တုဲ ဍေံတံကၠုၚ်ကတဵုဒှ် ပ္ဍဲစက္ကဝါဝွံရ ပ္ဍဲစက္ကဝါဝွံဂှ် ဟွံဒးအာကတဵုဒှ် စက္ကဝါသ္အာၚ်တေံကီုဟာကျာ် ယွံအနန် ကၠာကဝ်ဟွံတဴမွဲလက်သၞာံဂှ် ဒေဝတဴပၟၚ်လိုက် လောကပါလတံကီု မှာဗြီုတံကီု လတက်ယာတ်ဖေၚ်ဗကေတ် တိတ်ပၠဇကုတုဲ စှ်ေဂတေဝ်ယာံတဴရ ယွံမၞးတံဟိုဲ ဂတဝွံကဝ်တဴရ လၟေၚ်ဓမ္မတာကဝ်ရ သတ်အဇလဒိတ္ထိ ဒိတ္ထိဍေံဗိုန် မသက္ကုကသဳဂှ် ပူဂဵုတံဂှ် ဗၠးနူနရက်ဟွံမာန်တုဲ ဍေံမကၠောံဒုၚ်နရက် ပ္ဍဲစက္ကဝါသ္အာၚ်တေံရ ပူဂဵုတံဂှ်လေဝ် လေပ်ဒးအာကီုရအနန် ပူဂဵုတံဂှ် အဇလဒိတ္ထိမ္ဂးရ ပူဂဵုဒိတ္ထိဗိုန် ပူဂဵုဟွံရှ်ေသှ်ေကျာ် ဟွံရှ်ေသှ်ေဓရ် ဟွံရှ်ေသှ်ေသၚ် ဟွံရှ်ေသှ်ေမိမအ္စာဥပဇ္ဇျာဲ ကုသဵုဟၟဲ သရာံပါပ်ဟၟဲဍေံဂး သွဝ်ဟၟဲနရက်ဟၟဲဍေံတံဂးရ ဍေံတံပလီုကျာ်ဘုတ်ဘာ ဍေံတံဒြိုဟ်ကဵုခမဳသၚ် ပူဂဵုတံဂှ် ဒှ်အဇလဒိတ္ထိရ ပူဂဵုတံဂှ် သရာံပါပ်ဝိပက်ဍေံ ဟွံပေၚ်လၟိဟ်ကဝ်ဏီတုဲ ကာလကဝ်တူဂှ် ဍေံမကၠောံဒုၚ်နရက် ပ္ဍဲစက္ကဝါသ္အာၚ်တေံကီု ပူဂဵုရှ်ေသှ်ေကျာ်ဓရ်သၚ် ရှ်ေသှ်ေရတ်ပိပြကာ မိမအ္စာဥပဇ္ၛာဲတံဂှ် လံဂွံအာစိုပ်ဍုၚ်ဇၞော်နိဗ္ဗာန်ဂှ် မ္ဒးကၠောံအာစက္ကဝါသ္အာၚ်ပၠန်မ္ဂးဂှ် ဟၟဲသက်က်ရအနန်
(၆) စၞောန်ထ္ၜးမှာထေရ်အနန်သၟာန်ကျာ်တြဲအနန္တပန်သာ်
နွံကာလမွဲတ္ၚဲ ပ္ဍဲဘာဇေတဝန် လၟေၚ်အနန္တပန်ဂှ် မှာထေရ်အနန် သၟာန်ကျာ်တြဲရ ယွံသဗ္ဗညု ညးမ္ဂးအနန္တပန်သာ်ဂှ်ရော ယွံအနန် ဗုဒ္ဓညာဏံအနန္တံ အကာသံအနန္တံ စက္ကဝါလံအနန္တံ သတ္တာနိကာယောအနန္တော ဣဝွံ အနန္တပန်ရ
(၂၅)ခဏ်ကျာ်တြဲတွံဓရ်သစ္စပန်
ပ္ဍဲကာလဂှ် သၟိၚ်သင်္ခစက္ကဝဝ်တုန်လေဝ် တဴပြာသာဒ် မတၟုဲတဴနကဵုရတ်ထပှ်ပြကာ အပ်ပြာပ်ဇိုန်နှၚ်ကဵုဒါန် ကုသၚ်မၞုံပဓါန်ကျာ်တုဲ နကဵုပစ္စယ်ပန်လေဝ် တရိုပ်ကဵုဒါန်တုဲ သီုကဵုတွဳဗွိုၚ်မွဲလက်ကိုဋ်တံဂှ် မွဲဟာန်ကေုာံ သီုဂၞကျာ်မှောၚ်မဂမၠိုၚ် သ္အဳဗိုၚ်ပြာပ်ကၠုၚ်ဇရေၚ်ကျာ်တုဲ ဨဟိဘိက္ခု ကျာ်တြဲဂးတုဲ ဂွံဒှ်တဴခမဳအိုတ်ရ ကျာ်တြဲတုန်လေဝ် ရာဌာန်သတ္တံ မကြိုက်ကဵုဓရ် ညးမကြံၚ်ဍုဟ်တံဂှ် ဗက်ဟံၚ်ဗစိုပ်လၟိုန်ကာလရ။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(ပၞောဝ်ပိဋကတ်ပိဂှ် ပြကိုဟ်ပဌာန်မွဲ ဗွဲကိုပ်ကၠာ ကြက်ကၠေံဗ္ဒန်အာရ ကြဴနူဂှ် ပြကိုဟ်ယမိက်ကၠေံဗ္ဒန်အာရ ကြဴနူဂှ် ကထာဝတ္ထု ၊ကြဴနူဂှ် ပုဂ္ဂလပညပ် ၊ကြဴနူဂှ် ဓါတုကထာ ၊ကြဴနူဂှ် ပြကိုဟ်ဝိဘၚ် ၊ကြဴနူဂှ် ပြကိုဟ်ဓမ္မသင်္ဂဏဳ ကြက်ကၠေံဗ္ဒန်အာရ ဆဓရ်သုတ်ဝိနဲခမဳတံ မၚ်မွဲတဴအိုတ်ရ လံညိပၠန် ဝိနဲလေဝ် ခမဳတံ ဟွံမၚ်မွဲပၠန်ရ လံညိပၠန်တုဲ ဆဓရ်သုတ်ညိကီု ခမဳတံ မၚ်မွဲတဴအိုတ်ရ သုတ်ဂှ်ဗ္ဒန်အာပၠန်တုဲ သဳစှ်မၚ်မွဲတဴရ ၊ လံညိ ဆသဳဒ္စါံ ၊လံညိ သဳမသုန် ၊ လံညိ ဆသရဏဂမနပိ မၚ်မွဲတဴအိုတ်ရ ၊လံညိ ဆသရဏဂမနပိဂှ် ဗ္ဒန်အာပၠန်တုဲ ဆနမောဗုဒ္ဓါယျညိကီု ညးမွဲမဟီုတွံဓရ်ဟၟဲရ ဓရ်အဲကျာ်ကၠေံဗ္ဒန်အာတုဲ သၟးညံၚ်ရဴသၟိၚ်ဂိတု သၟိၚ်တ္ၚဲ မပၠိုတ်စှ်ေအာ ဗွဲဒိုဟ်ပလိုတ်တေံကီု ပိဋကတ်ပိ ပရိယတ္တိ ကၠေံဗ္ဒန်အာအိုတ်ရ ပ္ဍဲကာလဂှ် မဒှ်ပရိယတ္တိအန္တရအဓါန်ရ ဂလာန်ဝွံ ကၠုၚ်နူသၠပတ်အဓါန်မသုန် အ္စာမန်တံ မချူခၞံလဝ် နူတမၠာတေံရောၚ်)
(၂) ပဋိပတ္တိအန္တရအဓါန် ပဋိပတ်ဒ္ဂေတ်လ္ၚတ် ကၠေံဗ္ဒန်အာဂှ်မွဲ
(၁) စၞောန်ထ္ၜးပဏာမလ္ၚောဝ်ကျာ်
မူသၟိက်ဂး အဓိပါဲဂါထာတုန်ပၠန်ရော အဲနွံပိုန်ဘာသွောံ သၟိက်ဂွံစိုပ်ဍုၚ်ဇၞော်နိဗ္ဗာန် လၟေၚ်တဝှ်ဂလာန်အကြီုမေတ္တေယျသုတ် မကတဵုဒှ်ဂတဂှ် တၞဟ်နဒတုဲမြမောဝ် ဇန်တံမတဴပ္ဍဲသံသာ လၟေၚ်အဓါန်မသုန်ဂှ် အဲပညဳပညပ်လဝ် သွက်ကောန်ဂကူမန်ပိုဲတံညးဂမၠိုၚ် ဂွံတီညိဂးတုဲ
(၁၅) စၞောန်ထ္ၜးပြာသာဒ်ပိသာ်
ဗောဓိသတ် အရဳယျမေတ္တေယျဂှ် လ္တူပြာသာဒ်ပိ တန်ဒၟံၚ်ပ္ဍဲသၞာတသိုက် ဂကောံဂၞကျာ်စန္ဒမုက္ခဳဂှ်ရ စိုပ်အယုက်ဒ္စါံလ္ၚီသၞာံ တိတ်အာဝေၚ်ဂြိုပ်ဥဒျာန်တုဲ ညာတ်ဒးနိမိတ်ပန်သာ် ဂွံဓရ်သံဝေဂတုဲ က္လေၚ်စဴစိုပ်နန် နွံပၟိက်သၟိက်မိက်ဂွံပခမဳရ နအနုဘဴဗောဓိသတ် ပြာသာဒ်မှာပဏာဒစက္ကဝဝ် မတဴပ္ဍဲမှာသၟိတ်ဂှ် ကလာၚ်တိုန်ကၠုၚ်ရ ဗောဓိသတ်တန်ဒၟံၚ်ပ္ဍဲပြာသာဒ်တုဲ ဒေဝတဴလ္ၚီစက္ကဝါတံဂှ် ရပ်ကေတ်ပ္ကဴဒိပ်တုဲ ကၠုၚ်ပပူဇဴဗောဓိသတ်အိုတ်ရ ညးဗၞိက်တံဂမၠိုၚ် ရပ်နၚ်ပ္ကဴမြမောဝ်တုဲ ကၠုၚ်ပပူဇဴဗောဓိသတ်အိုတ်ရ ညးဂၟံၚ်ဂမၠိုၚ် ရပ်သၞာ်တုဲမၚ်မွဲတဴရ ဂၞကျာ်စန္ဒမုက္ခဳသီုကမၠောၚ်ဂမၠိုၚ် နွံဗၞတ်ဒ္စါံစှော်လ္ၚီ သီုဒေဝတဴဗြဴဂမၠိုၚ် ရပ်နၚ်သၠိုၚ်ထဝ် စုတ်ဗပေၚ်လဝ်မြမောဝ်ဒိပ်တုဲ ကၠုၚ်ပပူဇဴဗောဓိသတ်အိုတ်ရ သၟိၚ်ကသူမၚ်မွဲတဴဝုတ်ဒိုဟ်ပြာသာဒ်ရ သၟိၚ်နာ်ဂမၠိုၚ် ကၠုၚ်သ္ပပူဇဴမၞိက်အနက္ဃရတ်ရ သၟိၚ်သ္ပဝ်ဂမၠိုၚ် ကၠုၚ်သ္ပပူဇဴမာလာဒိပ်တံရ ကဏောဝ်ဂန္ဓဝ် ကွိၚ်ဒိပ်ဒယှ်ေလှ်ေကွာဲ ကၠုၚ်သ္ပပူဇဴအိုတ်ရ အိုဿီုညးစှ်ဒိုဟ် တွဳဗွိုၚ်လဝ်ဗောဓိသတ်တုဲ ဍိုက်အာယာန်ပြာသာဒ်မှာပဏာဒတုဲ ကလာၚ်အာလ္တူအာကာသရ။
(၁၀) စၞောန်ထ္ၜးခဏ်ကျာ်တြဲတွံဓရ်ကဵုခမဳဂမၠိုၚ်ဇာတ်အတိက်
ဘိက္ခဝေ ယွံလေဝ်ကောန်အဲကျာ်ခမဳတံ ပ္ဍဲကာလအတိက်တေံ နွံကွာန်မွဲဂှ် လတ္ထိယဝါဂးယၟုရ ပ္ဍဲကာလဂှ် ဗောဓိသတ် ဒှ်ဂကူဗမၞး ဗြဟ္မကုမ္မာဂးယၟုရ လေပ်ဗိုတ်ပိဗေဒၚ်ပန် ပကတ်ကွးမသုန်ကၠံ ကွးတံဂှ်လေဝ် လေပ်အိုတ်တုဲ စိုတ်သဒ္ဓါပါတ်တိုန်တုဲ ဗောဓိသတ်တိတ်အာ ပခမဳရသိရ ကွးမသုန်ကၠံဂှ်လေဝ် တိတ်အာပခမဳရသိ ဂကောံဗောဓိသတ်ကီုရ ကာလဂှ် ဗောဓိသတ်အရဳယျမေတ္တေယျဂှ် ဒှ်ကွးဇၞော်ဗောဓိသတ်ဟေၚ် နွံပ္ဍဲကာလမွဲတ္ၚဲဗောဓိသတ်ကဵုကွးဇၞော်ဂှ် ဂၠါဲသတ်ဆုစၞ ဆဵုညာတ်ဒးကၠၝောံမွဲ ဍေံဒတုံကမၠိုၚ်ဒၞိဟ်တုဲ ဍေံစှ်ေအာစကောန်ရ ဍေံနွံပၟိက် သၟိက်မိက်ဂွံစကောန်ဍေံ ဍေံကမြဴတဴရ ဗောဓိသတ်ညာတ်တုဲ ဂွံတိုန်သံဝေဂရ ဓဝ်လောဘဝွံ ဇၞော်သန်သွံ ကောန်ဍေံ ဍေံသၟိက်မိက်ဂွံစသ္ဂးတုဲ ကွးဇၞော်ဗောဓိသတ်ဂှ် ကဵုအာဂၠါဲဖျုန်အၚးဇာဒိသိုၚ်ဟဝ်ကၠိုၚ် ဂွံကဵုဒါန်ကဵုကၠစရ လလံကွးမကၠုၚ်စိုပ်ဂှ် ဗောဓိသတ်ရာဒနာမိက် သၟိက်ဂွံဒှ်ကျာ်ပ္ဍဲစိုတ်တုဲ ထောံပတုံဖျေံဇကုပ္ဍဲကမၠိုၚ် ဒုၚ်ဗ္စစၞကၠၝောံဂှ်ရ။
(၂၂)ဗၞတ်ဗ္ၜတ်သၠုၚ်ဂတဴကျာ်
တၞံဆုပလိုဟ်ဗောဓိဂှ်မတွံဂး တၞံဆုအဂၞုဌာန်ဇရေၚ်ဂှ်ဟေၚ် နူအာကာသဂှ်ယာန်စှ်ေတုဲ ပ္ဍဲဌာန်ပၞေဟ်တိ ပ္ဍဲအဃောဇကုမဂဇအ်ဂှ်ဟေၚ် ဒ္ဂေတ်ဒုက္ကရစရိယ ဗၞတ်တြဴတ္ၚဲရ တြဴတ္ၚဲပေၚ်တုဲ တိတ်ကၠုၚ်နူဂၠံတိုက် မၞုံကဵုကျာ်သြဳတုဲ သၟိၚ်ဗြီုပြာပ်နၚ်ကဵုသ္ၚာ မကတဵုဒှ်ပ္ဍဲဍောၚ်ပ္ကဴဒကှ် ကုဗောဓိသတ် တၞဟ်နသွက်ဂွံပခမဳတုဲ ကဵုသ္ၚာမှာဗြီုဂှ်ဟေၚ် ဂိုၚ်ၜးသၠာဲကေတ်တုဲ ပကၠေံခမဳရ အိုတ်ကဵုပုရိသာတ် ညးမဗက်တိတ်အာ ကရောံဗောဓိသတ်ဂှ် ဒှ်ခမဳအိုတ်တုဲ ကလိဂွံတန်တဴ ပ္ဍဲမဂ်ဖဵုအိုတ်ရ။
(၂၇)စၞောန်ထ္ၜးဗၞတ်ဗုတ်ပလိုဟ်ဗောဓိတၞံဆုအဂၞု
ပ္ဍဲဌာန်ပွဳပွူပလိုဟ်ဗောဓိ ဗၞတ်မွဲယောဇနာဘာ်ဂှ် မၞုံတဴကဵုဗ္တဳထဝ်ရတ်ရောၚ် ပ္ဍဲဌာန်ဗ္တဳထဝ်ရတ်တံဂှ်လေဝ် မပ္တံပ္ကဴဒဵုပ္ကဴဍာ် မၞုံကဵုသာ်တၞဟ်ဟ် ကျေဝ်ဂေါဝ်မောဝ်ပ္ဍးတဴဂမၠိုၚ်ကီု မပ္တံကှ်ေ ပြာန် အနာၚ် သရဖဳ မာလဳ ဂမုၚ် ဂယာၚ်ကြုက်အသုက်မၠဵု ဇဵုမၠဵုဆုတံဂှ် ညံၚ်နဲညးမတပ်ဇန် ဇၟန်ကဴတံဂှ် မကွက်လကဲလဝ်ကီု လျောဝ်လျောဝ်လုပ်အာကဵုဗောဓိပလိုဟ်အိုတ်ရ။
(၁၂) စၞောန်ထ္ၜးပရောပရာအဓါန်မသုန်
လိင်္ဂအန္တရအဓါန်မ္ဂးဂှ် ကတ်ဗ္တောန်ပ္ဍေန်ပ္ဍဟ် ဟၟဲသက်က်ရ ဆအယောၚ်အလာခမဳညိကီု မၞုံရသ္ၚာၜါထပ်ဂှ် သ္ဇိုၚ်အာဂးတုဲ ယာတ်ဖ္ဍိုပ်ကေတ်ပန်ဒိုဟ်ဂှ် ဖျောန်သကောဝ်ဇြဲသုံတုဲ မလတက်ရ ဗဗေၚ်တိဂှ်သ္ဇိုၚ်အာဂးတုဲ ဗဗေၚ်ဂၞဴလဵုဂှ် ပကၚ်ရၚ်ရ လံညိ ယာတ်မဖျောန်လဝ်သကောဝ်ဇြဲသုံဂှ် ဟွံလအ် ဆတောဝ်မဖျောန်ကေတ်ဍာ်မိတ်ထပှ်တောဝ်ဂှ် ဒက်စုတ်ပ္ဍဲကံတဲၜါတုဲ လတက်ယာတ်ပါက္ကတိရ ထ္ၜဗဗေၚ်ဂၞဴလဵုတုဲ မ္ဒးဂ္ၚေၚ်ပိဏ္ဍပါတ်ရ နွံတဴကဵုသမ္ဘာရ ဆမကးသော်ညိကီု မဂွံတီကေတ်ဒဒှ်ခမဳရ ဍေံတံအာဗက်စသတ် မပ္တံကဵုဒြာဲမၚ်ၜိုၚ်ပှ် ညံၚ်ရဴခရှ်ကီုရ ဒါယကာတံနွံပၟိက် သၟိက်မိက်ဂွံသ္ပကုသဵုကဵုဒါန်ညိဂးတုဲ စဳရေၚ်လဝ်ပုၚ် ကွာၚ် စၞဘောဇိုန်တုဲ မ္ဒးတိတ်ကၠုၚ်ဘာရ အ္စာမစဴကၠုၚ်နူဂြိုပ် မအာဗက်ဒၟံၚ်ၜိုၚ် ပှ် ဒြာဲမၚ်ဂှ် ဒါယကာတံ မမၚ်ဒၟံၚ်အ္စာမစိုပ်ကၠုၚ်နူဂြိုပ်တုဲ မဂွံကဵုဒါန်ပုၚ်ကွာၚ် စၞဘောဇိုန်တံဂှ်ရ ယွံတၠဳပိုန်မၞုံကုပိုန်ကျာ် ဒါယကာတံ ကဵုဒါန်ပိဏ္ဍပါတ်တံဂှ် မုစိဗၞတ်မဂွံဒုၚ်စဖဵုအနိသံသဂှ်ရောကျာ် ယွံအနန် ဟိုတ်မဒှ်ပ္ဍဲသာသနာအဲကျာ်ဂှ်ရ မွဲအသၚ်ဃဲဟေၚ် မဂွံဒုၚ်စဖဵုရ ကျာ်တြဲသ္ဂးရ လိင်္ဂအန္တရကပ်အဓါန်ဂှ်လောန်အာတုဲ ဂါံတိုန်သာသနာမသုန်လ္ၚီသၞာံဂှ် ဒးဓါတုအန္တရအဓါန် မသှ်ေဒၟံၚ်ရ။
(၁၅) စၞောန်ထ္ၜးပြာသာဒ်ပိသာ်
ဗမၞးမလေပ်ဗိုတ်ပိဗေဒၚ်ပန် ဒ္စါံစှော်လ္ၚီဂှ်လေဝ် ကလာၚ်ဗက်အာအိုတ်ကီုရ ဗြီုရပ်က္ဍိုၚ်ဗ္တာၚ်ပိစှော်ယောဇနာ ဗဒဝ်အာရ သၟိၚ်အိန်ရပ်ကၞုသၚ်ဝိဇုကရပိကတုဲ ဗဂိုဟ်ဗက်အာရ သၟိၚ်မာယာတုဿိတာတံညးဂမၠိုၚ်ဂှ်လေဝ် ရပ်ပၞိက်ထဝ်တုဲ ပိုက်လွိၚ်အာရ ဒေဝတဴပဉ္စသိက္ခ ရပ်ဏာထဏထဝ်တုဲ တိၚ်သ္ပပူဇဴကွိၚ်ဒိပ်ဂှ်ရ ဗောဓိသတ်ပလိုဟ်ဆုဇုက်ဂၞု သၠုၚ်(၁၂၀)ဟတ် မဒှ်ဆုပလိုဟ်ဂမြၚ်ကျာ်ရ ပ္ဍဲကာလဂှ် ပရိက္ခရာသ္ၚာနူဒတန်ကဝ် မှာဗြီုမဒေပ်စွံလဝ် ပ္ဍဲထိုက်ဒကှ်ဂှ် ဗြီုဖျေံဏာဗဂိန်ကဵုဗောဓိသတ်တုဲ ဗိုက်သပိုၚ်ဒက်သ္ၚာတၚ်သ္ကိုပ် တၟာဲကေတ်ဗဗေၚ်တုဲ ပဒုက္ခစရိယထပှ်တ္ၚဲရ စဴဒုၚ်ဒါန်ပုၚ်ပၟန်ဂၞကျာ်စန္ဒမုက္ခဳရ ဂွံပုၚ်ပၟန်ဂၞကျာ်စန္ဒမုက္ခဳတုဲ ကျာ်တြဲမကဵုပိုန်ရ
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံသဗ္ဗညု ကျာ်စဴနိဗ္ဗာန်လေဝ် ဗ္တဳဂၚ်အောန်အာ ကျာ်စဴနိဗ္ဗာန်ဂၠိုၚ်လောန် သဗ္ဗညုမ္ဂးဂှ် ကျာ်မွဲမွဲဟံၚ်သတ္တံဂှ်လေဝ် ၜါစှော်ပန်အသၚ်ဃဲကဵုတြဴစှော်လက်ကိုဋ်ပရဲရောၚ် သဗ္ဗညုမ္ဂး သတ္တံဂှ် မုပဍေံဟွံအာ မုပဍေံဟွံခလံက်ယုတ်အာ ပ္ဍဲဝွံရောကျာ် ယွံအနန် ကၟာမွဲဂှ် ဇမၠိၚ်အနာံပန်ကၠၚ်ဓဝ် မွဲမွဲတလၚ် ဗၞတ်မွဲယောဇနာ ဍာ်ပေၚ်ကၠေံဒၟံၚ်ရ ပ္ဍဲလ္ဒေါဝ်ကၟာဂှ် ကၠံကၠံသၞာံ မွဲဗြံက်ကီုကဵုတုက်ဂိုၚ်ကေတ်ဂှ် ဍာ်လ္ဒေါဝ်ကၟာ ဒၞါဲဍေံမကဵုတုက်ကေတ်ဂှ် ဍေံခလံက်မံၚ်ကီုဟာအနန် ကျာ်သၟာန်ရ ယွံသဗ္ဗညု ဍာ်ဝုတ်ဒိုဟ်ဂှ် ဍေံဇွောဝ်လုပ်ကၠုၚ်ပၠန်ရ ဒၞါဲညးမတုက်ဂှ် ဟွံခလံက်ရကျာ် ယွံအနန် ပၟာညံၚ်သာ်ဂှ်ကီုရ သတ္တံမတဴပ္ဍဲစက္ကဝါပိုဲဝွံဂှ် ကျာ်တံဟံၚ်ဖျဴနိဗ္ဗာန်တုဲ သတ္တံမတဴပ္ဍဲစက္ကဝါသ္အာၚ်တေံဂှ် မဟွံတီကဵုဗၞတ်တွဵုတေံဂှ် ဍေံတံပတုဲကုသဵုကဵုဒါန်တုဲ ဍေံတံရာဒနာမိက်တုဲ  ဍေံတံကၠုၚ်ကတဵုဒှ် ပ္ဍဲစက္ကဝါဝွံရအနန် ဟိုတ်ဂှ်ရ သတ္တနိကာယောအနန္တောမ္ဂးရောၚ်
(၂၁)သ္ဂုတ်သွာတ်အယုက်ကျာ်တြဲအရဳယျ
အရထ ။  ။ အသဳတိဝဿ (လ) ဥပ္ပဇ္ဇိဿတဳတိဝစနံ၊ န်ဂလာန်မ္ဂး အသဳတိဝဿ (လ) ဥပ္ပဇ္ဇိဿတိဝွံ။ ဝဍ္ဎမာနေကဝသေန၊ ဗွဲအစောံအာယုက်သတ္တံ မဇၞော်မောဝ်တိုန် နဝုတ္တံစိုန်ဟဂပ်ဝ်တွံရ ။
(၁၂) စၞောန်ထ္ၜးပရောပရာအဓါန်မသုန်
ကာလဂှ် ဓရ်ပိဋကတ်အဲကျာ် ဟုတ်စှ်ေအာဗွဲမလောန်ရ ပၞောဝ်ပိဋကတ်ပိဂှ် အဘိဓရ်မွဲ ဟုတ်အာကၠာရ ပၞောဝ်အဘိဓရ်ထပှ်ကၞပ်ဂှ် ပဌာန်တရဴဟုတ်အာကၠာအိုတ်ရ နူပဌာန်တရဴဟုတ်အာတုဲ မဗဗွဲလၟေၚ်လၟေၚ်ဟေၚ် ဒဵုကဵုဓမ္မသၚ်ဃဏဳဂှ် မဟုတ်စှ်ေအာရ အဘိဓရ်ကၠေံဗ္ဒန်အာကၠာတုဲ ဆသုတ်ကဵုဝိနဲ ခမဳကောန်အဲကျာ် မကတ်လ္ၚတ်ရ လံညိဂှ် ဝိနဲကၠေံဗ္ဒန်အာပၠန်တုဲ ဆလၟေၚ်သုတ်ဇာတ်မသုန်ကၠံဂှ်ညိကီု ခမဳကောန်အဲကျာ်ဂမၠိုၚ် မကတ်လ္ၚတ်ရ လံညိသုတ်ဇာတ်တံဂှ် ကၠေံဗ္ဒန်အာပၠန်တုဲ ဆသဳစှ်ဟေၚ် ခမဳကောန်အဲကျာ်ဂမၠိုၚ် မမၚ်မွဲတဴရ လံညိ သဳစှ်ဂှ်ကၠေံဗ္ဒန်အာပၠန်တုဲ သြသရဏဂမနပိကီု ခမဳကောန်အဲကျာ်ဂမၠိုၚ် မမၚ်မွဲတဴရ လံညိ သြသရဏဂမနပိဂှ် ကၠေံဗ္ဒန်အာပၠန်တုဲ ဆသဳဒ္စါံကီု ခမဳကောန်အဲကျာ်ဂမၠိုၚ် မမၚ်မွဲတဴရ လံညိ သဳဒ္စါံဂှ် ကၠေံဗ္ဒန်အာပၠန်တုဲ ဆသဳမသုန် ခမဳကောန်အဲကျာ်ဂမၠိုၚ် မမၚ်မွဲတဴရ လံညိ သဳမသုန်ဂှ် ကၠေံဗ္ဒန်အာပၠန်တုဲ ဆသရဏဂမနပိကီု ခမဳကောန်အဲကျာ်ဂမၠိုၚ် မမၚ်မွဲတဴအိုတ်ရ လံညိ ဆသရဏဂမနပိဂှ် ကၠေံဗ္ဒန်အာပၠန်တုဲ ပရိယတ္တိအန္တရဝါယတိ ပိဋကတ်ပိဂှ် ကၠေံဗ္ဒန်အာအိုတ်ရ ညးဖ္ဍောတ်ဒးဂှ် ဟၟဲသက်က်ရ တဝှ်ပိဋကတ်အဲကျာ် ကၠေံဗ္ဒန်အာအိုတ်တုဲ ပ္ဍဲကာလဂှ် ညံၚ်စက်သၟိၚ်ဂိတုသၟိၚ်တ္ၚဲ မကၠေံဗ္ဒန်အာကဵုသတ္တံဂမၠိုၚ်ဂှ်ကီုရ ပရိယတ္တိအန္တရအဓါန်ဂှ် ကၠေံဗ္ဒန်အာတုဲ ဂါံတိုန်သာသနာအဲကျာ် ပန်လ္ၚီဂှ် ဒှ်လိင်္ဂအန္တရအဓါန်ရ
(၁၅) စၞောန်ထ္ၜးပြာသာဒ်ပိသာ်
(၂) စန္ဒနဂးပြာသာဒ်မွဲ
(၂၄)ခဏ်ကလိဂွံသဗ္ဗညုတဥာဏ်တုဲ ပြာပ်အာဥဒျာန်ဣသိပတန
လျးတြဴသာ်မလောံတဴမွဲခ္ဍတ် မဂြိပ်တိတ်ကုကျာ်တြဲအရဳယျမေတ္တေယျဂှ် ခၠၚ်သမဟ်မဂြိပ်တသာတ်တိတ်အာ ဗၞတ်တၟာတၞံတာတုဲ ဟိုတ်နူကြဳဇှ်ကျာ်တြဲအရဳယျဂှ်တုဲ သီုကဵုစှ်လ္ၚီလောကဓါတ်ဂှ်ဟေၚ် လျးတၟးတိတ်အာ ညံၚ်ရဴသၟိၚ်တ္ၚဲဗၠာဲ မဆာဲဒၟံၚ်လ္ဒေါဝ်တကံပန်ကီု လၟိုန်ကာလဟေၚ် ဗ္တံလေဝ်ညံၚ်ရဴတ္ၚဲရ ပ္ဍဲကာလကျာ်တြဲမတွံဓရ်ဓမ္မစက် ပ္ဍဲဂြိုပ်မိဂဒါဝိုန်ဂှ် ဗွဲလ္တူဒဵုဘဝက် ဗွဲသၟဝ်ဒဵုအဝိက် ဗွဲလၟေၚ်ဟၟဲကဵုသၟေဟ် အိုဿီုအနန္တစက္ကဝါ ခၠၚ်တသာတ်ဗျာပ်အာအိုတ်ရ ဇန်တံဂမၠိုၚ်တုန်လေဝ် ကာလစာၚ်မတိုန်ဓနီဂှ် မဂွံတီဗ္တံရ ကာလစာၚ်စှ်ေနူဓနီပၠန်ဂှ် မဂွံတီအလန်တ္ၚဲယးရ ပ္ကဴမရာၚ်နူဂယး ပ္ကဴရာၚ်သဝ်တ္ၚဲတံဂှ် ပ္ကဴရာၚ်တုဲ မဂွံသ္ပစၟတ်သမ္တီ ဗ္တံတ္ၚဲရ။
(၂၉)စၞောန်ထ္ၜးဖဵုစရၚ်ဓရ်ကုသဵုဗောဓိသတ်အရဳယျ ကေၚ်ကဵုကၠုၚ်လဝ်ဒါန်ကုကျာ်တြဲ ပ္ဍဲဘဝအတိက်
နကဵုဗရုခဏိၚ်ပ္ဍဲကၞာထးတံဂှ် ဍေံမဗြုပၟိၚ်ညးအိုဿီု ဍေံကွိၚ်တဴ ဒဒှ်ကျာ်မက္ညစဴကၠုၚ်ဂှ် မၞိဟ်ဒေဝတဴ နာ်သ္ပဝ် ဂန္ဓဝ်အိုဿီုတံဂှ် ကၠုၚ်ကောံမွဲဟာန် ကၠုၚ်ကဵုဒါန်ကၠောန်ၜိုတ်ကဵု ကျာ်တြဲအိုတ်ရ ကာလကျာ်တြဲတွံဓရ် အနုမောဒနာဖဵုဒါန် ပိဏ္ဍပါတ်တံဂှ်တုန်လေဝ် အိုတ်အလုံစက္ကဝါဟေၚ် ဂွံမိၚ်ကေတ်ရမျာၚ်ကျာ်တြဲ ညံၚ်တွံဓရ်ပ္ဍဲသ္ၚိကီု မဒှ်ရ။ ယဝ်ဂွံမိၚ်ကေတ်ရမျာၚ်ကျာ်တြဲကီုလေဝ် ဂွံညာတ်ကေတ်အယောၚ်အလာကျာ်တြဲဂှ် သဒှ်ရ ယဝ်ဂွံညာတ်ကေတ်သာ်ဂှ်တုဲ ပွမရှ်ေသှ်ေရဴဂဴကီု မပ္တံပဉ္စသဳလ မဂွံမၚ်မွဲ မဒှ်သလဲလ္ၜော်ကဵုကျာ်တြဲဂှ် ပ္ဍဲကဵုကမ္မဌာန် ဘာဝနာ ဂွံဂလိုၚ်ပၟဝ်အာတုဲ မအာစိုပ်ဒဒှ် အရဟတ္တဖဵုရ။
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံသဗ္ဗညု သတ္တံမပတုဲကုသဵုကဵုဒါန်ဂှ် ပသာ်မပတုဲဒါန်တုဲ ကဵုကုသဵုဂှ် မဂွံဇၞော်မောဝ်ညိရောကျာ် ယွံအနန် ကျာ်ကေုာံသၚ် ကဵုဒါန်မ္ဂးဂှ် ဖဵုဒါန်ဂှ်ဇၞော်မောဝ်လောန် ပိုၚ်ခြာပတောံၜတ်ဟွံမာန်အနန် ကျာ်ဂးတုဲ ပရိုၚ်ဂလာန်ဂှ် ဂၞကျာ်ပဇာပတိဂေါတမဳ မဒှ်သဳကျာ်တြဲဂှ် ဂွံမိၚ်ကေတ်တုဲ သာ်ဝွံ ဂၞကျာ်ပဇာပတိဂေါတမဳ ချပ်ရ
(၁၀) စၞောန်ထ္ၜးခဏ်ကျာ်တြဲတွံဓရ်ကဵုခမဳဂမၠိုၚ်ဇာတ်အတိက်
အဇိတထေရ်ဝွံ ဂွံမိၚ်တွံပါၚ်ကျာ်တြဲ မသ္ဂောံဒှ်ကျာ်ရမ္ဂးဂှ် ညံၚ်မသ္ဂောံဒှ်ကျာ်တ္ၚဲယးဂတကီု မဒှ်ပ္ဍဲစိုတ်တုဲ ယာတ်သ္ၚာသာ်ထဝ်ဂှ် အာဗဂိန်ကဵုဒါန်ကဵုကျာ်တြဲပၠန်ရ ပ္ဍဲချိုန်ခဏဂှ် ခမဳဂမၠိုၚ် မဂွံမိၚ်ကေတ်ပရိုၚ် ခမဳအဇိတထေရ် မသ္ဂောံဒှ်ကျာ်အရဳယျမေတ္တေယျဂတဂှ် သီုခမဳဂမၠိုၚ် လလောၚ်လဒု ဒုၚ်ကဵုတဴသာဓုကာအိုတ်ရ ဒေဝတဴဂမၠိုၚ် အလုံစှ်လ္ၚီစက္ကဝါဂှ်တုန်လေဝ် ကၠုၚ်အပ်ပပူဇဴဒြပ်ရတ်ထပှ်ပြကာဂှ် ညံၚ်ရဴဗကကီုဒှ်တုဲ ဒုၚ်သာဓုကာဇၞော်ကဵုဒြဟတ်ရ ဟိုတ်သာဓုကာမဇၞော်ကဵုဒြဟတ်ဂှ်ရ အာဒိံသု စိုန်မၞိဟ်ဒေဝတဴဂမၠိုၚ် ကဵုတဴသာဓုကာ လလောၚ်ဂအတ်တဴ နူတိဒဵုဍုၚ်ဗြီု ကာလဂှ်အိုတ်ရ ပ္ဍဲကာလဂှ် တိသုန္ဓရဳ မၞုံသတီုၜါဠက်ယောဇနာကဵုပန်လဟုတ်ပရဲဂှ် ချဳသရပ်ဒဇပ်ဒတဝ် ဂရိုက်ဂရာၚ် ကၞုက်ကၞာဲလလောၚ်ထဥလဒု ကြီုကြဵုကဵုတဴ သာဓုကာ ဂြုဂြုဂြီုဂြီုအိုတ်ရ ဍာ်ဂၚ်မှာသၟိတ်ဇမ္ဗုဒိပ် သွဝ်တရဴဗြီုစှ်တရဴ တၟံသိန္နရာတ်ညံၚ်မဒေါံကဝ် ပြာသာဒ်ဝေဒယန္တဝ် ညံၚ်မကၟိုၚ် သ္ဒောံကဝ်အာကီု အသဝ်ဇၞော်ကဵုဒြဟတ်ဟေၚ် မကတဵုဒှ် ပ္ဍဲကာလဂှ်ရ မိဂ္ဂး။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(၃) ပရိယတ္တိအန္တရအဓါန်
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
(၃) ညးမ္ဒးပကာဂစိုတ် နကဵုအန္တရာဲကပ်လွဟ်လက်နက်ဂှ် ဗွဲမဂၠိုၚ်ကတဵုဒှ် ပ္ဍဲဍုၚ်နရက်အိုတ်ရ
(၁၀)ခေတ်ကာလအာယုက်မၞိဟ်စှ်သၞာံ
ယွံခမဳတံ မၞိဟ်ခေတ်ကာလ မဂွံမံၚ်အယုက်စှ်သၞာံတံဂှ် သတ္တံဂှ် ပ္ဍဲညးမွဲကေုာံညးမွဲ ပၞောတ်ဒေါသဒက်ဝဲမှာဒုဟ်ပ္ဍဲဂၠံစိုတ် သၟိက်ဂွံပြိုက်ဂစိုတ် ဗွဲမသ္ကာတ်မြဟ် ကတဵုဒှ်ပြာကတ်ရ ပ္ဍဲကောန်ကဵုမိ ပ္ဍဲမိကဵုကောန် ပ္ဍဲကောန်ကဵုအပါ ပ္ဍဲအပါကဵုကောန် ပ္ဍဲဒေံဗြဴကဵုကော ပ္ဍဲကောကဵုဒေံဗြဴ ထေဲပၞောတ်ဒက်ဝဲ မှာဒုဟ်ပ္ဍဲဂၠံစိုတ် သၟိက်ဂွံပြိုက်ဂစိုတ် ဗွဲမသ္ကာတ်မြဟ် ကတဵုဒှ်ပြာကတ်ရ။
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
'''ယွံသာမဏဳ တၠအဲမဒှ်သာမဏဳဝွံဂှ် ပြဲလောန်နူညးအိုတ်ရဟာ ညးမပြဲလ္တူသာမဏဳဝွံ နွံတဴဏီဟာ သာ်ဝွံ သၟိၚ်သၟာန်တဴရ မဟာရာဇ ယွံလေဝ်မရာဇ် ညးမပြဲလ္တူအဲဂှ် ကျာ်တြဲမဒှ်အ္စာအဲ မပြဲနူလ္တူမၞိဟ်ဒေဝတဴဂမၠိုၚ်ဂှ် နွံတဴဏီရ မရာဇ်'''သာ်ဝွံ သ္ဂးရ
(၁၄) စၞောန်ထ္ၜးခဏ်ကျာ်တြဲအရဳယျမေတ္တေယျက္တဵုဒှ်
ပ္ဍဲကာလဂှ် ကျာ်တြဲအရဳယျမေတ္တေယျ မကတဵုဒှ်ရ ပ္ဍဲဍုၚ်ကေတုမတဳဂှ် ကျာ်တြဲအရဳယျမေတ္တေယျဒှ်ရ ဇမၠိၚ်ဍုၚ်ဂှ် (၁၆၀) ယောဇနာ လၞၚ်ဍုၚ်ဂှ် (၇၀) ယောဇနာ ပ္ဍဲပါၚ်တြၚ်ဍုၚ်ပန်ဒိုဟ်ဂှ် တၞံဆုကဝ်လဗဗြိုက်ပန်တၞံ ကတဵုဒှ်ရ ကၟာၚ်ဍုၚ်ဂှ် မတၟုဲတဴနရတ်(၇)ထပ် ထၜိုၚ်ကၟာၚ်ဍုၚ်ဂှ် မတၟုဲတဴနရတ်(၇)ထပ် ဝုတ်ဒိုဟ်ကၟာၚ်ဍုၚ်ဂှ် မတၟုဲတဴနတာရတ်(၇)ထပ် မဗျိၚ်ဒရိၚ်ဒၟံၚ်တဴရ။
(၂၈)ဗီုကၞာထးထဝ် ခၞိၚ်ထဝ်ဇၞော်မံက်တိုန်
ယွံသာရိပိုတ် နနဲသာ်ဝွံ မဍိုက်ပေၚ်တဴ သီုကဵုအရံၚ်အံၚ်သူလျးဂှ် မဒှ်တဴ ပ္ဍဲပလိုဟ်တၞံဆုအဂၞုဂှ်ရ ကျာ်တြဲအရဳယျမေတ္တေယျတုန်လေဝ် မၞုံကဵုဂုဏ်လက်သန်ဇၞော်သၟတ်တံဂှ် ညံၚ်ညးမစဳဇန်လဝ်ကီု မၞုံတဴရ ညံၚ်ရဴညးမပ္ဍဵုပ္ဍိုက်ကၠေံ ကျာ်သြဳသၟိၚ်ဗြီုကီု မၞုံတဴကဵုကျာ်သြဳရ။ ယွံသာရိပိုတ် ကျာ်တြဲအရဳယျမဇြုၚ်သ္ဍိုက်ဂှ် နူဂၠးတိဇၞော်ဒကးတိုန်တုဲ ကၞာထးထဝ် မတၟုဲတဴနကဵုရတ်ထပှ်ပြကာ မၞုံဗၞတ်(၁၂)ယောဇနာဂှ် မကၠုတ်တိုန်ကၠုၚ်ရ ပ္ဍဲလ္ဒေါဝ်ကၞာထးရတ်ဂှ် ပၞၚ်မၞိက်သက်သက် မတၟုဲတဴနကဵုရတ်ထပှ်ပြကာ မကၠုတ်ကၠုၚ်ရ။
(၁၀) စၞောန်ထ္ၜးခဏ်ကျာ်တြဲတွံဓရ်ကဵုခမဳဂမၠိုၚ်ဇာတ်အတိက်
ကွးဇၞော်ဗောဓိသတ်က္လေၚ်စိုပ်ကၠုၚ်တုဲ ဖျုန်ဂှ်လေဝ်ကေတ်ဟွံဂွံ ညာတ်အ္စာဒုၚ်ဗ္စစၞကၠဂှ်တုဲ သဒ္ဓါပါတ်တိုန်ပၠန်ရ အာဗၠိုပ်ဟုံဍာ်သ္အးကၠေံလနေၚ်ပဠက်မသ္အးၚးတုဲ ရာဒနာမိက်ဒဒှ်ကျာ်တုဲ ထောံပဒတုံဖျေံဇကု ဒုၚ်ဗ္စစၞကၠၝောံဂှ်ကီုရ ဟိုတ်အဲမကဵုဒါန်ကၠာဂှ်ရ အဲမဒှ်ကျာ်ကၠာရောၚ် ကွးဇၞော်အဲမကဵုဒါန်ကဵုကၠၝောံဂှ် မကၠုၚ်ဒှ်အဇိတထေရ် ခမဳဍောတ်ဝွံဂှ် မဒှ်ကျာ်အရဳယျမေတ္တေယျဂတတေံရောၚ် ခမဳတံ " ယွံခမဳတံ အဲသ္ပပရိနိဗ္ဗာန်တုဲ သာသနာအဲမသုန်လ္ၚီသၞာံ ကလိလောန်အာတုဲ လၟေၚ်အန္တရကပ် မမောဝ်တိုန်အာ မယုတ်စှ်ေအာတံဂှ် ကလိလောန်အာတုဲ ကာလအယုက်မၞိဟ် မဒှ်မွဲလက်သၞာံဂှ် ကာလဂှ် အဇိတထေရ်ဝွံ ဂွံဒှ်ကျာ်အရဳယျမေတ္တေယျ ကျာ်တြဲသ္ဂးရ
(၁၂) စၞောန်ထ္ၜးပရောပရာအဓါန်မသုန်
ပ္ဍဲစေတဳရုပ်ကျာ်ဂၠံဓါတ်တံဂှ် ဇန်တံလျုၚ်ဇြုၚ်သ္ဍိုက်တုဲ ဗၞတ်ပုၚ်မွဲဇန်ချောဲမွဲကေမ်ကီု ဗ္တဳမွဲကဠတ် ဗၞတ်ကဴမွဲဍောၚ်ကီု သ္ဂောံပပူဇဴမ္ဂး ဇန်တံဂွံဗၠးအပါဲတုဲ ဂွံအာစိုပ်ဍုၚ်သွဝ်ဟေၚ်ရ ကြဴဝွံ လံအာ ပေၚ်အာမသုန်လ္ၚီသၞာံတုဲ ဗၞတ်ပုၚ်မွဲဇန်ချောဲမွဲကေမ် ဇဗၠုမွဲသွတ်ကဴမွဲဍောၚ်ကီု ညးမဂွံကၠုၚ်သ္ပပူဇဴ ဟၟဲသက်က်ရ ကာလဂှ် အိုတ်ဓါတ်အဲကျာ်ဂမၠိုၚ် နွံပ္ဍဲဇမ္ဗုဒိပ်ဝွံကီု မတဴပ္ဍဲတကံသိၚ်ဃဵုကီု ပ္ဍဲဍုၚ်သွဝ်ကီု ပ္ဍဲဍုၚ်ဗြီုကီု သီုဓါတ်ဖအိုတ်တံဂှ် ထောံကၠေံဌာန်ဒၟံၚ်ဇကုတုဲ ပ္ၚောံအာဌာန်ဗောဓိပၞေဟ်တေံအိုတ်ရ ဓါတ်အဲကျာ်ကောံသၟဟ်အိုတ်တုဲ ကတဵုဗဒှ်ဗုဒ္ဓနိမိတ်မွဲ အတိုၚ်ဇမၞော်သၠုၚ်ကျာ်စှ်ၜါဟတ်ဂှ် သီုလျးအရံၚ်တရဴ သီုရုပ်အသဳတိ ကွးသာဝက သီုရုပ်မှာထေရ်သာရိပိုတ် မှာထေရ်မောဂ္ဂလာန် မှာထေရ်အနန် ရုပ်သၟိၚ်မအံက်အဲသိရိသုဒ္ဓေါဓန မိအဲသိရိမာယာ သဳအဲကျာ်ပဇာပတိဂေါတမဳ ရုပ်ဂၞကျာ်ဘိမ္မာယသောဓရာ ရုပ်ကောန်အဲကျာ်ရာဟုလ ရုပ်ခမဳဗြဴခေမာ ရုပ်ဥပဵုလဝန် ရုပ်အရှန်ဗြဴၜါလ္ၚီ ရုပ်အရှန်တြုံထပှ်လ္ၚီ စဴကောံသၟဟ်သၟန် တန်ဒၟံၚ်ပ္ဍဲဗောဓိဂှ်အိုတ်တုဲ ဗုဒ္ဓနိမိတ်အဲကျာ် ပၠလျးတရဴသာ်ရ အိုတ်အလုံဒေဝတဴ ပ္ဍဲဂြိုပ်ဟေမဝန်ဂမၠိုၚ်ဂှ် တိတ်ကၠုၚ်တုဲ ကဵုတဴသာဓုကာ ညံၚ်စၞးဇကုအဲကျာ်ဂမျိုၚ်နွံကီု အိုတ်ကဵုဒေဝတဴတံညးဂမၠိုၚ် ဒြပ်ရတ်နက္ဃတံဂှ် သ္ပဗကတုဲ ဒြာတ်သ္ပပူဇဴ ဗုဒ္ဓရုပ်ဂှ်ရ ဗုဒ္ဓနိမိတ်ဂှ် တွံဓရ်ကဵုဒေဝတဴဂမၠိုၚ်ရ နူအဘိဓမ္မသၚ်ဃဏဳ ဗုဒ္ဓနိမိတ်တွံရ ဒေဝတဴတံမြာကလိဂွံတသိုက်ဂၠိုၚ်သန်ရ ဒဵုထပှ်တ္ၚဲတုဲ ဗုဒ္ဓနိမိတ်ဂှ် ကၠေံဗ္ဒန်အာရ ပ္ဍဲကာလဂှ် အလုံဂတာဇမ္ဗုဒိပ် စှ်လ္ၚီလောကဓါတ်ဝွံဂှ် မသ္ဂောံညာတ်စေတဳကၠံဓါတ်ဂှ်လဝ်ကၠာရ ဆဗၞတ်ဍိုတ်တၟာသၠဗဒဝ်ညိကီုလေဝ် ဟၟဲသက်က်ရ ပ္ဍဲကာလဂှ် သာသနာအဲကျာ် ကၠေံဗ္ဒန်အာအိုတ်သ္အးရ ဣဝွံ ဓါတုအန္တရကပ်အဓါန်ရ
(၂၂)ဗၞတ်ဗ္ၜတ်သၠုၚ်ဂတဴကျာ်
ယွံသာရိပိုတ် ပ္ဍဲကာလဂှ် သၟိၚ်ဗြီုတုန်လေဝ် က္ဍိုၚ်ဇၞော်မွဲ မၞုံသၠဲပိယောဇနာဂှ် မဖ္ဍာန်ဗက်တိတ်အာ တြုံတၠပါရမဳရ သၟိၚ်အိန်ပၠန်တုန် နကဵုကၞသၚ်သ္ပဝ်ဒတုံဂှ် ဗၞတ်တြဴစှော်ဟတ် ရပ်ကေတ်တုဲ သာဓု သာဓု ဗဂိုဟ်ဗြုအာရ ကောန်ဒေဝတဴသုတတံတုန် ရပ်ကေတ်ပၞိက်ကၟဝ်သော်ဗ္တသတ်တုဲ မဗက်တိတ်အာဗောဓိသတ်ကီုရ ကောန်ဒေဝတဴတုဿိတာပူတုန်လေဝ် နကဵုသၠပၞိက်မၞိက်သက်က် ရပ်ကေတ်တုဲ ဗက်တိတ်အာကီုရ ကောန်ဒေဝတဴပဉ္စသိက္ခတုန်ဂှ် ရပ်ကေတ်ကွိၚ်ထဏထဝ်တုဲ ဗက်တိတ်အာကီုရ ဒေဝတဴလောကပါလသီုညးပန်ဂှ် ရပ်သၞာ်တုဲ လွိၚ်ဗက်တိတ်အာရ အိုဿီုကုမ္ဘန်ၜါလက်ကဵုဒ္စါံစှော်လ္ၚီ (ၜါကိုဋ်ကဵုဒ္စါံလက်) တံဂှ် ရပ်ကေတ်လွဟ်လက်နက်တုဲ ဗက်တိတ်အာအိုတ်ကီုရ။ ကောန်ဒေဝတဴဗြဴ မတဴပ္ဍဲဘုံဘုမ္မဇဵု ရုက္ခဇဵု အာကာသဇဵုတံဂှ် ရပ်ကေတ်ကၠေပ်ထဝ် ဗာန်ထဝ် ပ္ကဴထဝ်တံဂှ်တုဲ ဗက်တိတ်အာ ဌာန်တြုံတၠပါရမဳဂှ်ကီုရ ဆဂှ်ဟွံသေၚ် အိုတ်ကဵုကောန်ဒေဝတဴအသူတံဂှ်လေဝ် ရပ်ကေတ်က္ဍိုၚ်ဇၞောဝ်အလာံတုဲ သီုကဵုမဝေၚ်ဂြိုၚ်ကတိုၚ်ကမဟ် လှ်ေဒယှ်ေတဴနကဵုရမျာၚ်ဒိပ် မမိပ်ဇြိပ်တံဂှ် ဗက်တိတ်အာကီုရ ။
(၂၈)ဗီုကၞာထးထဝ် ခၞိၚ်ထဝ်ဇၞော်မံက်တိုန်
ပ္ဍဲပွဳပွူကၞာထးရတ်ဂှ် (မာန်ဒါတ်ရတ်)နုၚ်နိဓိထဝ် နုၚ်နိဓိသြန် နုၚ်နိဓိမၞိက်တံဂှ် ကတဵုဒှ်ရ ပ္ဍဲပွဳပွူကၞာထးရတ်ဂှ် ယာတ်ဒိပ်မၞုံကဵုသာ်မသုန်သာ် ကတဵုဒှ်ရ မပ္တံပ္ကဴဗြဲရတ် ပ္ကဴကြကတ်ရတ်တံဂှ် ဟွံပိုတ် ဟွံပိုတ်ဟေၚ် ဗဂူဖျေံရ ပ္ဍဲပန်ဒိုဟ်ဒကဴကၞာထးရတ်ဂှ် မၞုံခဏိၚ်ဇၞော် ဗၞတ်ပိစှော်ဟတ်ဂှ် လကဲလကဲတဴရ ယဝ်ရကျာကသဳပိုက်တုန်လေဝ် ဗရုခဏိၚ်ဇၞော်ဂှ် ဗြုလလောၚ်အာ အလုံဂၠးတိစက္ကဝါဟေၚ် ဂွံမိၚ်တဴအိုတ်ရ ကျာ်တြဲပၠန်တုန်လေဝ် ပ္ဍဲလ္တူပၞၚ်မၞိက် မဂပ်ဝ်ဂ္ညိဂ္ညာတ်လဝ် နကဵုရတ်ထပှ်ပြကာ တက်ထဝါဲဇမၞးတုဲ မတွံဓရ်ကုမၞိဟ်ဒေဝတဴဂမၠိုၚ်တုဲ ကဵုဒဒှ်ခမဳရ။
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ပ္ဍဲစက္ကဝါမဟွံတီဗၞတ်တွဵုတံဂှ် သတ္တံနွံပေၚ်ဒၟံၚ်ညံၚ်စက္ကဝါပိုဲဖ္အိုတ်ရအနန် ဟိုတ်ဒှ်သာ်ဂှ်ရ သတ္တနိကာယော အနန္တော သတ္တံဂမၠိုၚ်ဂှ်လေဝ် ရိုဟ်လၟိဟ်တွဵုဟွံမာန်ကီုရ ကျာ်တံဟံၚ်ဖျဴဏာသတ္တံ ဟွံတီအိုတ်ရအနန်
(၁၄)ခဏ်ပရူဍုၚ်ကေတုမတဳ သၟိၚ်စက္ကဝဝ်သၚ်္ခ
(၁) ဣစ္ဆာ ၊ ယဲလ္ၚပ်သၟိက်မိက်ဂွံစပုၚ်ဂှ်မွဲ
(၁၈)ခဏ်ဗောဓိသတ်ဒုၚ်စသိုၚ်ပိုန်လောက
ယွံသာရိပိုတ် ဗောဓိသတ်မၞုံယၟုအဇိတဂှ်တုန် ပ္ဍဲပြာသာဒ်ဂှ် ညံၚ်သၟိၚ်ဒေဝတဴဇၞော်ကီု သီုကဵုမဂ္ညိဂ္ညာတ်ကျိုၚ်ကျဝ်လဝ် နကဵုရတ်ထပှ်ပြကာတုဲ သီုကဵုမပွဳပွိုၚ်ကေတ် ဂကောံကမၠောန်မောၚ်မ မၞုံပဓါန်ဍေံ ဂၞကျာ်စန္ဒမုက္ခဳတုဲ ညံၚ်ရဴပိုန်ဘိုက်သၟိၚ်ဒေဝတဴကီု ဂွံမံၚ်လဟိၚ်တဴစိုတ်ရ သာရိပုတ္တ။ ယွံသာရိပိုတ် ပ္ဍဲကာလဂှ် ဗောဓိသတ်အဇိတတုန် စရၚ်ပါရမဳမကေၚ်ရနုက်ဗပေၚ်ကၠုၚ် စှ်တြဴအသၚ်ဃဲကဵု ပရဲမွဲမှာလက်ကဝ် ဆဝ်မ္ၚုဟ်တုဲ ပ္ဍဲတကံဇမ္ဗုဒိပ် ဆနွံအလုံဂၠးတိဝွံ ဗရုဒယှ်တှ်လလာၚ်တမ္ညဝ် ညံၚ်ရဴဍုၚ်သွဝ်တာဝတိံကီု ကတဵုဒှ်ရ ကျာ်သြဳဆနွံအလုံလောကဓါတ် အိုဿီုပကောံဓရီုတုဲ ညံၚ်ရဴမစွံပတိုန်လဝ်ကီု ကတဵုဒှ်ရ။
(၂) စၞောန်ထ္ၜးဝတ္တပန်သာ်
ပ္ဍဲဇရေၚ်ကဝ်ဂှ် တိတ်ဒှ်စှ်သာ်တုဲ သံဝတ္တော သံဝတ္တာ ဝိဝတ္တထာယိ ဝိဝတ္တာယိ ဣဝွံ ဝတ္တပန်သာ်ရ "နူကဝ်မတန်ဒၟံၚ်တုဲ ဒဵုကဝ်မတဴဂှ် မွဲဝတ္တရ" ဆမတဴဒၟံၚ်တုဲ ဒဵုဗြဲမဂူဂှ် ဒှ်မွဲဝတ္တပၠန်ရ" ဆဗြဲမဂူဒၟံၚ်ဂှ် ဒဵုဍာ်မတၟိုဟ်တိုန်အာ ဒဵုကဵုဍုၚ်ဗြီုတေံလေဝ် ဒှ်မွဲဝတ္တပၠန်ရ" နူဂှ်ဗြဲဍးဟဲအာတုဲ ဍာ်ဇတ်စှ်ေအာအိုတ် ဒဵုကဵုတိတၟံတကံမကတဵုဒှ်ပၠန်ဂှ် ဒှ်မွဲဝတ္တပၠန်ရ" သီုပန်ဝတ္တဂှ် ဒှ်မွဲမဟာကဝ်ရ နူကဝ်မတန် ဒဵုကဝ်မတဴပၠန်ဂှ် တြဴစှော်ပန်အန္တရကပ်ရ" မွဲအန္တရကပ်မ္ဂးဂှ် အယုက်သတ္တံနူစှ်သၞာံ မောဝ်တိုန်အာ ဒဵုကဵုမွဲသၚ်ဃဲ နူမွဲသၚ်ဃဲဂှ် ယုတ်စှ်ေအာဒဵုစှ်သၞာံ ဣဝွံ မဒှ်မွဲအန္တရကပ်ရ"
(၁၂) စၞောန်ထ္ၜးပရောပရာအဓါန်မသုန်
'''ယွံတၠဳမၞုံကုပိုန်ကျာ် ပ္ဍဲကာလဂှ် ဒါယကာတံ မကဵုဒါန်ကဵုခမဳတံဂှ် နွံကဵုဖဵုကီုဟာကျာ် '''
(၁၀)ခေတ်ကာလအာယုက်မၞိဟ်စှ်သၞာံ
ဘိက္ခဝေ၊ ယွံခမဳဂမၠိုၚ် ။ ဣမေသံမနုဿာနံ၊ ဒဒက်တဴကဵုမၞိဟ်ဒေဝတဴဂမၠိုၚ် ။ ဒသဝဿာယုကာ၊ ဍေံမၞုံအယုက်စှ်သၞာံအိုတ် ။ ပုတ္တာ၊ ၚ်ကောန်ဂမၠိုၚ် ။ ယံယသ္မိံကာလေ၊ ယြဴပ္ဍဲကာလမွဲ ။ ဘဝဿန္တိ၊ ကြက်ဒှ်အိုတ်ရ ။ ဘိက္ခဝေ၊ ယွံခမဳဂမၠိုၚ် ။ ဒသဝဿာယုကေသု၊ ဍေံမၞုံဗၞတ်အယုက်စှ်သၞာံအိုတ်။ မနုဿေသု၊ ပၞောဝ်ကဵုမၞိဟ်ဂမၠိုၚ် (ပ္ဍဲလေဝ်ဂွံ ) မွဲနဲတုန် မနုဿေသု၊ ၚ်မၞိဟ်ဂမၠိုၚ် ဒသဝဿာယုကေသု၊ နကြဳဂွံမံၚ်အယုက်စှ်သၞာံတုဲနေဝ် ။ ပဉ္စဝဿိကာ၊ ဍေံမၞုံအယုက်မသုန်သၞာံ ၊ ကုမာရိကာ၊ ၚ်သၟတ်ဗြဴဂမၠိုၚ် ။ အလံပတေယျာ၊ ၚ်မထေက်တၞဟ်နကဵုစတြုံတၠသ္ၚိ ။ ဘဝိဿန္တိ၊ ကြက်ဒှ်အိုတ်ရ ။ သောသမယော၊ ၚ်ကာလဂှ် ။ ဘဝိဿန္တိ၊ ကြက်ဒှ်အိုတ်ရ။
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယွံလဇုတၠကွဳ အဲဝွံအာကဵုကျာ်တြဲရောၚ် လဇုဆေဝ်ပါဲကဵုဂၠံၚ်ညိကၠာသာ်ဝွံသ္ဂးရ
(၃) စၞောန်ထ္ၜးယုဂ္ဂပန်သာ်
(က) သတ္တာယုဂ္ဂ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
သၟိၚ်စက္ကဝဝ်တုန်လေဝ် နူဂှ်ပ္ၚောံလုပ်အာဘာတုဲ ပ္ဍဲခဏဂှ်အာညာတ်ကျာ်တြဲတုဲ ကြဳဇှ်ဓရ်ပဳတိသ္ဍိုက်လောန်ဗၞတ် ချိုတ်ဍောတ်တၚ်တၚ် စိပ်သၠၚ်အာတုဲ သၟိၚ်ဇၞော်ဂှ်ပဟိုတ်နူမဂွံစသုၚ်လဝ် ပုၚ်ဒိပ်ဍာ်ဒိပ်ဂှ်တုဲ ကလိဂွံသာရဝါတ်လၟောၚ်ဒြဟတ်ဍောၚ်ၜိုတ်ဂှ် ဟဲအာပၠန်ရောၚ် ယာံဂွံသာရဝါတ်ဂးကီုရ သ္ပဝတ်ကဵုကျာ်တြဲတုဲ အာတ်ပၚ်မှိၚ်ဓရ်ကျာ်တြဲရ။
ယွံတဳလမၞုံကုပိုန်ကျာ်တြဲ ဗၞတ်ဓရ်ဂမၠိုၚ်တံဂှ်လေဝ် လ္ပတွံညိ ဆဗၞတ်ဓရ်မွဲပါၚ်ဂှ် တဳလပိုန်တွံကဵုအဲဍိက်ညိကျာ် ရဴသာ်ဝွံ အာတ်က္လၚ်ပၚ်မှိၚ်ဓရ်ရ ကျာ်တြဲတုန်လေဝ် ဟီုတွံကဵုဓရ်ကုသဵုပါရမဳရ ဗၞတ်ဓရ်ကုသဵုပါရမဳဟေၚ် ကျာ်တြဲတွံရ သၟိၚ်စက္ကဝဝ်တုန်လေဝ် ယွံတဳလမၞုံကုပိုန်ကျာ်တြဲ ဆဗၞတ်ဝွံဟေၚ်ဟီုတွံကဵုပ္ညုၚ် အေၚ်ဒုၚ်ရကျာ်မုဟိုတ်သၟိၚ်မဆေဝ်ဒဝ်ရောမ္ဂးဂှ် ဓရ်ကျာ်တြဲမဟီုတွံဝွံ ပြဲလေဝ်ပြဲလောန်သန်ရ အဲပၠန်တုန်လေဝ် အဝယ်ကၞိပ်ဝွံ မပြဲလောန်သန်ရ သာ်ဝွံချပ်တုဲ သၟိၚ်မဆေဝ်ဒဝ်ရ ယွံကောန်သ္ဍိုက်သာရိပိုတ် ပ္ဍဲကာလဂှ် သၟိၚ်စက္ကဝဝ်ဂှ် နကဵုသၞေံတဲဇကုဂှ် ရေက်သ္ကုတ်ဗပိုတ်ကၠေံကံတုဲ ကၞိပ်ဂှ်စုတ်ပ္ဍဲနပ္ကဴရတ်တုဲ ကၞိပ်မွဲဟာန်ကေုာံနပ္ကဴရတ်ဂှ် ပတိုန်စွံပတန်အပ္ဍဲဂၠးသပါတဲတုဲ ကဵုဒါန်ကုတဳလမၞုံကုပိုန်ကျာ်တြဲတုဲဟေၚ် ရဴသာ်ဝွံ ရာဒနာမိက်ရ။
(၁၃) စၞောန်ထ္ၜးပရောဒုဗ္ဘိက္ခအန္တရကပ်၊ တၞောဝ်ဇၞော်က္တဵုဒှ်
ကာလဂှ် အယုက်ပိုဲမၞိဟ် ဒှ်မွဲအသၚ်ဃဲဂှ်တုဲ သာ်ဝွံ ဍေံတံဟီုတိုန်အနိစ္စမ္ဂးဂှ် ဍေံဟွံဗိုန်ဂၠိထိ တိတန်ကြန်ကွေံရောၚ် အယုက်ညးမအောန်ဂှ် ညးမဟီုအနိစ္စရောၚ် လၟုဟ်ဂှ်လေဝ် အယုက်ပိုဲဂၠိၚ်မွဲအသၚ်ဃဲရောၚ် မုပပိုဲဟီုဝေၚ်အနိစ္စရော ဍေံတံဂးပၠန်တုဲ စိုတ်ဍေံတံဟိုတ်ဗၠေတ်မှာအာ ဍေံဟွံဗှ်သၞာ ဓရ်အနိစ္စဂှ်ပၠန်ရ ဟိုတ်ဍေံတံဟွံဗ္စာရဏာကဵုဓရ်အနိစ္စဂှ်ပၠန်တုဲ အယုက်ဍေံတံမ္ဒးဟုတ်စှ်ေအာ ကၠံသၞာံမွဲသၞာံဂှ် ဟုတ်စှ်ေအာတုဲ ကာလဂှ် အယုက်သတ္တံ အာစိုပ်မွဲလက်သၞာံဂှ် ဗြဲဂူဓဝ်ယာတုဲ တိဂတဝ်တိုန်အလုံတကံဇမ္ဗုဒိပ်မွဲဂှ် တိသတးဒှ်ညံၚ်မုက်ဖံ ဒဵုဇြဟ်ခလံက်ဂနက် စရိုၚ်ဇလဟၟဲရ တိသတးညံၚ်မုက်ဖံရ ပ္ဍဲကာလဂှ် အလုံဂတာဇမ္ဗုဒိပ်ဝွံဂှ် တြုံညံၚ်ဒေဝတဴဗြဴညံၚ်အဆေဝ်သွဝ် မဒှ်ကီုရ ဍိုက်ပေၚ်လ္ၚီသၞာံတုဲ မပသၞက်ကရောဲထပ်တဲရ ကာလဂှ် ကမၠတ်ဒမၠ ဟၟဲသက်က်ရ သေက်ဇဵုဒှ်ဂဗုတ်ဂလာန် ဟွံမွဲရ။
(၁၂) စၞောန်ထ္ၜးပရောပရာအဓါန်မသုန်
ယွံအနန် ဟိုတ်မဒှ်တဴ ပ္ဍဲသာသနာအဲကျာ်ဂှ်ရ ဒါန်ဂှ်အနန္တဖဵု တွဵုဒနက်ဟွံမာန်ဏီရအနန် ကျာ်တြဲသ္ဂး
(၁၅) စၞောန်ထ္ၜးပြာသာဒ်ပိသာ်
ပူဂဵုဂစိုတ်မိ ပူဂဵုဂစိုတ်မ ပူဂဵုဂစိုတ်တၠအရှန် ပူဂဵုပတိတ်ဆီဇိုၚ်ကျာ် ပူဂဵုပါ်ထ္ကးသၚ် ပူဂဵုမသုန်တံဂှ် ဒးနရက်ပဉ္စနန္တရိက်ရောၚ် ပူဂဵုတံဂှ် ဟွံဂတာပ်ကျာ်တြဲ အရဳယျမေတ္တေယျရ ဟိုတ်ဒှ်သာ်ဂှ်ရ တၠပညာတံ ဂွံမိၚ်ဂွံတီကေတ်သာ်ဝွံတုဲ ပွမုတ်တံဂှ်ကဵုစ္ဍး ပွဒွးမှတ်ဒ္ဂေတ်ဗက်ညိ၊ ဒါန သဳလ ဘာဝနာ မဒှ်ကြက်ဂှ် မှတ်ပၟဝ်ဂလိုၚ်လဝ် ဓရ်တွံပါၚ်ကျာ်တြဲဂှ်လေဝ် မှတ်က္လၚ်ပၚ်မှိၚ် စေတဳ ရုပ်ကျာ်ဂှ်လေဝ် မှတ်လ္ၚောဝ်တးၚး ဂိုၚ်ကၟတ်ချောဲအုဲဟန်ဗန် ဇန်ပ္ကဴသ္ပပူဇဴကျာ် သ္ပပူဇဴဓရ် သွပပူဇဴသၚ် မၚ်မွဲဓရ်သဳလ ဗဝ်ကျာ်ဗ္တဳ ယာံသ္ဂောံပကီုလွဳပရာသာ်ဝွံတုဲ ၜးနူဘဝအတ္တဘဴမၞိဟ်စုတိ သီုမဟဂွံဝိဝိၚ်ဟိုတ်မာဲဂှ် သ္ဂောံတိုန်စသိုၚ်သိုက်သၠိၚ် ပ္ဍဲဍုၚ်သွဝ်တေံတုဲ ယာံဂွံအာစိုပ်ဍုၚ်သွဝ်မ္ဂး စသိုၚ်ပိုန်ဒိပ်ဒယှ်တှ်ဖဲလဲတုဲ ကြဴတဲသ္ဂောံဂတာပ်ကျာ်တြဲ အရဳယျမေတ္တေယျ ဟွံဆောတ်ရ၊ တၠဳမၞုံကုပိုန်ကျာ်တြဲ တၠမဟာကရုဏာလဝ်စိုတ်တုဲ သြဝ်မတွံပၟိၚ်လဝ်ကဵု ခမဳသၚ်တံညးဂမၠိုၚ် သီုမှာဇန်တြုံဗြဴတံရောၚ်မိဂ္ဂး။
(၄)ခဏ်ဂၞကျာ်ဂေါတမဳ သဳဒေံမိကျာ်တုတ်သ္ၚာထဝ်
ဂၞကျာ်ပဇာပတိဂေါတမဳတုန် တၞံတောဝ်ဂှ် ဇၞော်မောဝ်ကတဵုဗဒှ်သတ်ပ္ကဴတုဲဂးကီုရ နကဵုတဲဂှ်ၜှ်ပလှ်ကေတ်တုဲ သီုမစုတ်လဝ် ပ္ဍဲကဵုနပ္ကဴထဝ်တုဲ နကဵုတဲဇကုဟေၚ် ရပ်ဂိုၚ်ကေတ်တုဲ ပိုဟ်ဖ္ဍိုတ်ရ ပိုဟ်ဖ္ဍိုတ်ကဵုဒှ်တောဝ်ချဵုတုဲ ထၟူထၟောံလဝ်ရ ကၠေၚ်တောဝ်ထဝ်ဂှ်ဗွဲမဒးရး ဍိုန်ဍောတ်ဇိပ်ဂၠိပ်တံဂှ်တုဲ ( ကဵုဖာပ်ဗ္စ ) ကဵုစမပ္တံပုၚ်ဍာ်ယာမ ဍာ်သာဲတၚ်လာဲ ကၠေၚ်သွဟ်ရ ဂ္ညိဂ္ညာတ်ကျိုၚ်ကျဝ်ကေတ်ကယျိုၚ်ကယျဝ် ဗွဲမ္ဒးရးတုဲ ဇြပ်ရုၚ်ယန်သေဝ်ဂှ် သီုကဵုမကဵုကြုဲစုတ်လဝ်မြမောဝ် ကြက်စၠန် စွံပတိုန်လဝ်မၞိဟ်ပၟၚ်ပၟဲ မဗိုန်ဗတ်တုဲ ကဵုတုတ်တဴရ ယာတ်မွဲဂတှ်ေတုဲအာရ ဇမၠိၚ်ဍေံဂှ် စှ်ပန်ဟတ်ရ အနာံဍေံတုန် ဒှ်ထပှ်ဟတ်ရ ညံၚ်ရဴညးစပ်စုတ်လဝ် ထဝ်သက်သက်ကီုဒှ်တဴရ။
(၃) စၞောန်ထ္ၜးယုဂ္ဂပန်သာ်
အယုက်သတ္တံ နူမွဲအသၚ်ဃဲဂှ် ကၠံသၞာံမွဲသၞာံယုတ်စှ်ေအာ ဒဵုကဵုမအာစိုပ်မွဲလက်သၞာံဂှ် သတ္တာယုဂ္ဂမ္ဂးယၟုရ နူမွဲလက်သၞာံဂှ် ကၠံသၞာံမွဲသၞာံ ယုတ်စှ်ေအာပၠန် ဒဵုကဵုမအာစိုပ် အယုက်သတ္တံလၞီသၞာံဂှ် တြိတာယုဂ္ဂမ္ဂးယၟုရ နူအယုက်သတ္တံလၞီသၞာံဂှ် ကၠံသၞာံမွဲသၞာံ ယုတ်စှ်ေအာပၠန် ဒဵုကဵုမအာစိုပ်ကၠံသၞာံဂှ် ဒွါရယုဂ္ဂမ္ဂးယၟုရ နူအယုက်သတ္တံကၠံသၞာံဂှ် မယုတ်စှ်ေအာပၠန် ဒဵုကဵုမအာစိုပ် အယုက်သတ္တံစှ်သၞာံဂှ် ကာလယုဂ္ဂ မ္ဂးယၟုရ ကာလဇၞော်မောဝ်တိုန်အာပၠန်ဂှ်လေဝ် ညံၚ်နဲသာ်ဂှ်ကီုရ ကၠံသၞာံမွဲသၞာံ ဇၞော်မောဝ်တိုန်အာရ ဣဝွံ မဒှ်ယုဂ္ဂပန်ရ
(၁၂) စၞောန်ထ္ၜးပရောပရာအဓါန်မသုန်
(ခ) ပတိပတ္တိအန္တရအဓါန်ဂှ်မွဲ
(၁၅)ဗီုပြာသာဒ်ဇၞော်ကၠတ်မံက်တိုန်ကၠုၚ်
ပ္ဍဲတၞံကဝ်လဗဗြိုက်ဂမၠိုၚ် ကယျိုၚ်ကယျဝ်ဂ္ညိဂ္ညာတ် ယာတ်ဒိပ်မၞုံကဵုလျးခဏ မစဳဖျဳဖျဳဖျဴဖျဴ မၞုံတဴကဵုသာ်တၞဟ်ဟ်မတွံဂး သာ်ဗ္တာၚ် သာ်ဗကေတ် သာ်ဍာ်မိတ် သာ်လမ်စံက်ဍိုပ်ဍဴ သာ်ဒမျိုၚ် သာ်သၠုဲ သာ်ဒဝါန်ဂမၠိုၚ်ကီု ယာတ်မကတဵုဒှ် ပ္ဍဲကသိကရး ခေါကရး ကောဋမ္ဗရာဇ်ရးဂမၠိုၚ်ကီု မပ္တံကဵုပုၚ်စၞဘောဇိုန် ဍာ်ယာမ ပ္ဍဲဍုၚ်မၞိဟ်ဝွံ မၞုံကဵုရှ်သာ မဍာတ်ကြောံဆာဲပြဲဒးရး မဂပ်ဂဝ်ရပ်စပ်သုၚ်စောဲ စသုၚ်ပ္ဍဲဍုၚ်မၞိဟ်ဂှ်လေဝ် တၞံကဝ်လဗဗြိုက်ဂှ်ဟေၚ် လကဲလကဲတလာဲတလာဲ မၞုံတဴရ ပ္ဍဲကဵုမုက်ပါၚ်တြၚ်ပန်ဒိုဟ်ဂှ်ကီုလေဝ် ဇြပ်ထဝ်ဂမၠိုၚ် ဗွဲမသာယေန် ဇိပ်ဂၠိပ်မိပ်ဇြိပ်တဴဗွဲမလောန်ဂှ်လေဝ် ကတဵုဒှ်မံက်တိုန်ရ ယွံသာရိပိုတ် ပ္ဍဲကာလဂှ် ဥတုပိပြကာ ဟွံၜိုဟ်ဟွံကတဴ သဘဴပကတိမဒှ်ဒၟံၚ်ရ ကြုၚ်ၜဳဂမၠိုၚ်ပၠန်တုန်လေဝ် ဍာ်ကမၠိဟွံဂွံဇွောဝ်ရ ဇြုၚ်ကေဝ်သ္အးဇ္ၚးတဴရ မသက္ကုသၠိုက်သရီု ညံၚ်ရဴသာ်ဗၠဲကီု မၞုံကဵုဍာ်ဇြုၚ်ကေဝ်တဴရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(၁) ပ္ဍဲဂန္ဓကုဋဳဂကောံသဗ္ဗညု လ္ပကဵုအဲသတိက်ညိ
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
ဂလာန်ဝွံ ပ္ဍဲသုတ်ပါထေယျပါဠိ အဌကထာရောၚ် ယွံသာရိပိုတ် ပ္ဍဲကာလဂှ် မၞိဟ်ဂမၠိုၚ် ဝိဝိၚ်ဟိုတ်မာဲတဴဗွဲမလောန်ရ ကောန်ဒေဝတဴဝိသုကုမ္မာ ကြက်စှ်ေဟီုဒၠေါံဗ္တောန်ရ ပသာ်ဒေဝတဴဝိကုမ္မာ မဟီုဒၠေါံဗ္တောန်ရော ယွံမၞိဟ်ဂမၠိုၚ် ပတွဵုနူတ္ၚဲဝွံတုဲ စဵုကဵုဗၞတ်ထပှ်တ္ၚဲ ဂတမၞိဟ်ဂမၠိုၚ် ညးမွဲကေုာံညးမွဲ နမစၟတ်သမ္တီလဝ် က္ၜိုၚ် ပှ် ဒြာဲ မၚ် ကေုာံ ရၚ်သ္ကံတုဲ ကြက်ဗာ်ထပက် ပြိုက်ဂစိုတ်တံ ကေုာံ ရၚ်သ္ကံအိုတ်ရ ရဴသာ်ဝွံ သီုကဵုဍာ်ရမတ်ဇွောဝ်ဓဇူ ဇိုတ်တဴဍာ်ရမတ်နကဵုယာတ်ဍောတ်တုဲ ဟီုဒၠေါံဗ္တောန်ရ။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(၄) လိင်္ဂအန္တရအဓါန်
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
(၁) ပွမ္ဒးပကာဂစိုတ် နကဵုအန္တရာဲကပ် ပွမကၠောဝ်ဗျဵုဂှ် ဗွဲမဂၠိုၚ်ကတဵုဒှ် ပ္ဍဲဘုံပြိုတ်အိုတ်ရ
(၈)ခဏ်ကျာ်တွံအနာဂတာဝၚ်ကုမှာထေရ်သာရိပိုတ်
မှာထေရ်သာရိပိုတ် အာတ်အခေါၚ်တုဲ ကျာ်တြဲတွံ ပြကိုဟ်အနာဂတာဝၚ် ကုမှာထေရ်သာရိပိုတ်ရ ကျာ်တြဲအရဳယျမေတ္တေယျဂှ် မုရဴပ္ဍဲကာလမွဲ မကတဵုဒှ်ကျာ်ရောမ္ဂးဂှ်တုန် ယွံသာရိပိုတ် အဲကျာ်သ္ပရိနိဗ္ဗာန်ကလိလောန်အာတုဲ ကာလလံညိပၠန်ဂှ် နပွမကၠေံဗ္ဒန်မသုန်ပြကာဂှ် ကြက်ကၠေံဗ္ဒန်ရ ( အဓါန်မသုန်လေဝ်ဂးရ )။
=ပြကိုဟ်သၠပတ်အဓာန်မသုန်=
(၁၀)ခေတ်ကာလအာယုက်မၞိဟ်စှ်သၞာံ
ဘဝိဿံတိဘိက္ခဝေသောမယော ၊ယံဣမေသံမနုဿနံ ၊ဒသဝဿာယုကာ ပုတ္တာ ၊ဘဝိဿန္တိ ။ဒသဝဿာယုကေသု ၊ဘိက္ခဝေ မနုဿေသု ပဉ္စဝဿိ ကာကုမာရိကာအလံပတေယျာ ဘဝိဿန္တိ ။သုတ်ပါထေယျ ။
(၁၂) စၞောန်ထ္ၜးပရောပရာအဓါန်မသုန်
ယွံအနန် ပ္ဍဲကာလဂှ် သၟိၚ်ဨကရာဇ်ကီုလေဝ် ဟၟဲဓရ်စှ်ပြကာရ ဂလိုၚ်လဝ်လောဘ ထဝ်သြန်ဓဇန်သဟာဲ သာဲကၠေၚ်ဒက်တက်ၜုၚ်ညးတုဲ ဂိုၚ်ကေတ်ထဝ်သြန် ဟွံတန်ကဵုဗဗွဲဓရ်ရ ဟိုတ်နူဨကရာဇ် ဟွံတန်တဴပ္ဍဲဓရ်တုဲ ဥပ္ပရာဇာလေဝ် ဟွံတန်တဴပ္ဍဲဓရ်ကီုရ ဥပ္ပရာဇာဟွံတန်တဴပ္ဍဲဓရ်တုဲ အမာတ်ဒဴဗညာသေဏာပတိတံဂှ်လေဝ် ဟွံတန်တဴပ္ဍဲဓရ်ကီုရ အမာတ်ဒဴဗညာသေဏာပတိတံဂှ် ဟွံတန်တဴပ္ဍဲဓရ်တုဲ ပၟၚ်ဍုၚ်ပၟၚ်ကွာန် တၠညးဍုၚ်ကွာန်တံဂှ်လေဝ် ဟွံတန်တဴပ္ဍဲဓရ်အိုတ်ရ ဟိုတ်နူညးဂမၠိုၚ် မဟဂွံတန်တဴပ္ဍဲဓရ်တုဲဂှ် ကျာဝတ္ထဳပိုက်ဟွံဓဝ်ယာ တွာ်သၟိၚ်ဂိတု သၟိၚ်တ္ၚဲဂှ်လေဝ် ဟိုတ်နူကျာဓမ္မတာကဝ် မဗ္ဂေတ်ဏာရောၚ် ကျာဂှ်ဟွံဓဝ်ယာတုဲ သၟိၚ်ဂိတုသၟိၚ်တ္ၚဲတံဂှ် တွာ်ဟွံဓဝ်ယာကီုရ ဗြဲလေဝ် ဂူဟွံဓဝ်ယာကီုရ ဟိုတ်ဗြဲဂူဟွံဓဝ်ယာတုဲဂှ်ရ ရှ်တိတၞီဗၠိုက်စှ်ေအာ ၜါစှော်ဟတ်ရ ဟိုတ်ရှ်တိမတၞီဗၠိုက်စှ်ေအာ ၜါစှော်ဟတ်ဂှ်တုဲ ရိုဟ်ဆု သကောဝ်ဆု ကၞာၚ်ဆုတၞးဆုအိုဿီုတံကီု သြောံသ္ၚုအိုဿီုတံဂှ်ကီု ရှ်ဍေံအောန်စှ်ေအာတုဲ သတ္တံမစဒးဂှ် ဓါတ်လီုပြဵုအာတုဲ ယဲဒိုက်ဂၠိုၚ် အယုက်သတ္တံဂှ်လေဝ် ဂၠေံအာအိုတ်ရအနန် ဟိုတ်နူသၟိၚ်ဟွံတဴပ္ဍဲဓရ်ဂှ်ရ ဍုၚ်ရးကတဴကတာန်ဂၠိုၚ် သတ္တံလေဝ် လောဘ ဒေါသ မောဟဂၠိုၚ်တုဲ စုတိဒးအာအပါဲပန်ဂၠိုၚ်ဗွဝ် ဍုၚ်သွဝ်လ္ၚုအာရအနန်။
(၂၄)ခဏ်ကလိဂွံသဗ္ဗညုတဥာဏ်တုဲ ပြာပ်အာဥဒျာန်ဣသိပတန
ပ္ဍဲဇရေၚ်ပလိုဟ်ဆုအဂၞုဂှ် ဗၞတ်(၄၉)တ္ၚဲဟေၚ် ပေၚ်ပၠန်တုဲ နလၟေၚ်ဓမ္မတာကျာ်တြဲတမၠာတံဂှ် သ္ပဟိုတ်နူကဵုမှာဗြီုတံ စှ်ေအာတ်အခေါၚ် ကဵုလလောၚ်တွံဓရ်ဓမ္မစက်တုဲ ပ္ဍဲကာလပ္ၚောံအာတွံဓရ်ဓမ္မစက် ဌာန်ဣသိပတနဥဒျာန်ဂှ် နူကဵုဂၠးတိဇၞော်ဂှ် မၞုံကဵုထာၚ်ဍောၚ်ပ္ကဴဒကှ် မတုပ်တဴညံၚ်ရဴသာ်ဇာၚ်ၚုဂှ် ကၠုတ်တိုန်ကၠုၚ် ဂွံယဵုဒုၚ်ဂၠးဇိုၚ်သဗ္ဗညုရ ထာၚ်ဍောၚ်ပ္ကဴဒကှ်မွဲမွဲတုန်လေဝ် ဇမၞော်ထာၚ်ဍေံဂှ် (၃)ဟတ်မဒှ်ရ ထာၚ်သၟတ်တံဂှ်တုန် ၜါဟတ်မဒှ်ရ ပ္ဍဲဒကှ်မွဲမွဲဍောၚ်ဂှ် ထိုက်ဒကှ်ဗၞတ်စှ်နမဒှ်ရ ရာဒနာကဵုကျာ်တြဲအရဳယျမေတ္တေယျ မဂ္ၚေၚ်အာဌာန်ဒေသစရိတ်ဂှ် ဍောၚ်ပ္ကဴဒကှ်ဂှ်ဟေၚ် ဒးသာထ္ၜဒုၚ်ဂၠးဇိုၚ်သဗ္ဗညုတညာဏ်ရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
နွံကာလမွဲတ္ၚဲ မှာထေရ်အနန် အာတ်လွဵုကဵုကျာ်တြဲ ဒ္စါံသာ်ရ ပၞောဝ်လွဵုဒ္စါံသာ်ဂှ်တုန် ပတိက္ခေပပန် အာယာစနပန် ဒှ်ဒ္စါံရ ပတိက္ခေပပန်မ္ဂးဂှ် လွဵုမဆေဝ်ဒဝ်ရ အာယာစနပန်မ္ဂးဂှ် လွဵုမအာတ်ကေတ်အခေါၚ်
(က) ညးမ္ဂးလွဵုဆေဝ်ဒဝ်ပန်သာ်ဂှ်ရော
(၂၁)သ္ဂုတ်သွာတ်အယုက်ကျာ်တြဲအရဳယျ
'''အသဳဝဿ ၊ သဟဿာယုကေသု ၊ ဘိက္ခဝေ ၊ မနုဿေသု ၊ မေတ္တေယျော ၊ နာမ ၊ ဘဂဝါ ၊ လောကေ ၊ ဥပ္ပဇ္ဇိဿတိ ။ ။ သုတ်ပါထေယျ ။'''
(၁၀)ခေတ်ကာလအာယုက်မၞိဟ်စှ်သၞာံ
အရထ ။ ။ ဘိက္ခဝေ ယွံခမဳဂမၠိုၚ် မနုဿေသု ၚ်မၞိဟ်ဂမၠိုၚ် ဒသဝဿာယုကေသု နကြဳဂွံမံၚ်အယုက်စှ်သၞာံတုဲနေဝ် မာတာတိဝါ ၚ်အယာံမာတ်မစၟတ်သမ္တီဂးမိကီု နဘဝိဿတိ ကြက်ဟွံဒှ်ရ မာတုစ္ဆာတိဝါ ၚ်အယာံမာတ် မစၟတ်သမ္တီဂး သဳဒေံမိကီု နဘဝိဿတိ ကြက်ဟွံဒှ်ရ မာတုလာနဳတိဝါ ၚ်အယာံမာတ် မစၟတ်သမ္တီဂး သမ္ဘာအမူကီု အာစရိယဘရိယာဝါ ၚ်အယာံမာတ် သမ္တီဂး သမ္ဘာအ္စာမပကတ်ကဵုကွတ်ပညာကီု ဂရူနံ ဒဒက်တဴကဵုညးမပ္တံ အမူအနာဲကီု ဒါရာတိဝါ ၚ်အယာံမာတ် မစၟတ်သမ္တီဂး သမ္ဘာကီု နဘဝိဿတိ ကြက်ဟွံဒှ်ရ။ လောကော ၚ်ဂကောံသတ္တံ သမ္ဘေဒံ န်ပွမနှဴရဴတ္ၜန်တ္ၜောဲတဴ ။ ဘဝိဿတိ အာပဇ္ဇိဿတိ ကြက်အာစိုပ်ရ ယထာကိံ ၊မုရဴသတ်သာ်လဵုမဒှ်ရော ။ အဇေဠကာစ၊ ၚ်ဗ္ၜေံသဵုဂမၠိုၚ်ကီု ကုက္ကုဋာ၊ၚ်စာၚ်ဂမၠိုၚ်ကီု ။ သူကရာစ၊ ၚ်ကၠိက်ဂမၠိုၚ်ကီု ။ သောဏောစ၊ ၚ်ကၠဵုကွာန်ဂမၠိုၚ်ကီု။ သိင်္ဂလာစ၊ ၚ်ကၠဵုဂြိုပ်ဂမၠိုၚ်ကီု။ သမ္ဘေဒံ ၊န်ပွမနှဴရဴတ္ၜန်တ္ၜောဲတဴ။ အာပဇ္ဇန္တိယထာ၊ ညံၚ်ရဴမအာစိုပ်ကီုရောၚ်။
(၂၀)ခဏ်ဗောဓိသတ်တိတ်ဂြိုပ်
တြုံဗောဓိသတ်ကောန်သၟိၚ်အဇိတ ဗွဲအနုဘဴပါရမဳ ရနုက်ဗပေၚ်လဝ် ဗွဲမဍိုက်ပေၚ်လောန်ဗၞတ်သာ်ဂှ်တုဲ ဒုၚ်စသိုၚ်ဒၟံၚ်ပိုန်လောကဳ ပ္ဍဲပြာသာဒ်ပန်တၞုၚ်ဂှ်တုဲ မံၚ်တဴအယုက်စှ်လ္ၚီသၞာံရ ပ္ဍဲကာလဂှ် ဂၞကျာ်စန္ဒမုက္ခဳ မသၠးပဋိသန္ဓိကောန်တြုံသ္ဍိုက် မၞုံယၟုဗြဟ္မဝံသဂှ် ဗွဲသဘဴဓမ္မတာကျာ် တိတ်ဝေၚ်ဂြိုပ်ဥဒျာန်တုဲ ညာတ်နိမိတ်ဇၞော်ပန်မတွံဂး ညးဗျု ညးယဲ ညးချိုတ် ခမဳတုဲ နပြာသာဒ်မဍိုက်ပေၚ်တဴတသိုက် ပိုန်ဟာန်ဘိုက်ဘက်ဂှ် ဟွံလဟိၚ်စိုတ်ဒှ်တုဲ နပွမတိတ်ဂြိုပ်မပြဲဂှ် ကြက်အဲတိတ်ဂြိုပ်ရ ရဴဝွံ ကသပ်စိုတ်ကတဵုဒှ်ရ သၟိၚ်သင်္ခစက္ကဝဝ်တီကေတ်ကသပ်ဂှ်တုဲ တၞဟ်နသွက်ဂွံလဟိၚ်စိုတ်တုဲ နကဵုရဲသၟာလှ်ေ ညးဒ္စါံစှော်လ္ၚီကဵုပန်လ္ၚီ ဒုၚ်ဝေၚ်သ္ဘၚ် ပ္ဍဲပြာသာဒ်ဗောဓိသတ်မပဒတဴဂှ်တုဲ မံၚ်တဴရ ကောန်သၟိၚ်အဇိတဂှ် တိတ်ဂြိုပ်ဏောၚ် ရမျာၚ်ဒယှ်တှ်ပြာကတ်အာတုဲ ဂကောံမၞိဟ်ဂမၠိုၚ် မပ္တံညးဍုၚ်ဇၞော် ညးနိဂီုဇၞးပိုတ် ကောန်သၟိၚ်စဴသၟိၚ်သေဌဳ သမ္ၚေဟ်ဂမၠိုၚ် သီုကဵုမရပ်ကေတ်ပ္ကဴသြဴမြမောဝ် ပွဳဗွိုၚ်လဝ်တုဲ ဒၟံၚ်တဴအိုတ်ရ တ္ၚဲဏံကောန်သၟိၚ်အဇိတ ကြက်တိတ်ဂြိုပ်ရ ရဴဝွံ ပရုရမျာၚ်ကၞုက်ကၞာဲ ကောဠံကောဠကတဵုဒှ်ရ။
(၂၃)ခဏ်ဂၞကျာ်စန္ဒမုက္ခဳ ကဵုဒါန်ပုၚ်ပၟန်ဍာ်တှ်
ယွံသာရိပိုတ် ဂၞကျာ်စန္ဒမုက္ခဳ ပ္ဍဲဌာန်ဂှ်ဟေၚ် ကဵုဒါန်ပုၚ်ပၟန်ဍာ်တှ် မစုတ်လဝ်ရှ်သြဇာဒိပ်ရ ကဵုပိုန်ဒါန်ပုၚ်ပၟန်ဒိပ် ဂၞကျာ်စန္ဒမုက္ခဳတုဲ ပ္ဍဲပယျာံသဝ်တ္ၚဲဂှ် ဗွဲဒိုဟ်သၠုၚ်ကျာပ္ၚောံအာကဵုဒိုဟ်ပလိုတ် တၞံဆုအဂၞုဂှ်တုဲ ပ္ဍဲဇရေၚ်မဟာဗောဓိ ပလိုဟ်တၞံဆုအဂၞုဂှ်ပၠန် ဟွံသ္ၚောဲဟွံညန် ပလ္လၚ်ထဝ်မွဲ (ပၞၚ်ထဝ်) မၞုံအစံက်သၠုၚ်တြဴစှော်ဟတ် မဂပ်ဝ်ဂ္ညိဂ္ညာတ်လဝ် နကဵုရတ်ထပှ်ပြကာ ကၠုတ်တိုန်တုဲ ပ္ဍဲလ္တူပၞၚ်ထဝ်ဂှ် တိုန်တက်ထွာဲဇမၞးတုဲ ဗွဲလောကဓါတ်ဒိုဟ်ဗၟံက်ဂှ် သ္ၚဳမၠာ်တုဲ ရံၚ်မွဲတဴရ။
(၁၃)အပိုၚ်အခြာအာယုက်သတ္တံဇၞော်မောဝ်တိုန်
ပ္ဍဲကာလဂှ် ညးမတိတ်ကၠုၚ် နူဌာန်မအောပ်ဗ္ဒတုဲ မဒၟံၚ်တဴတံဂှ် ပွမမၚ်မွဲဓရ်သဳလ ပွမ္ဒးရးဂှ်သ္ပတဴအိုတ်ရ ပ္ဍဲကာလဂှ် အယုက်သတ္တံ က္လေၚ်မောဝ်တိုန်ပၠန်ရ ကောန်ညးမဂွံမံၚ်အယုက်စှ်သၞာံဂှ် ဂွံမံၚ်အယုက်ၜါစှော်သၞာံရ ကောန်ညးမဂွံမံၚ်အယုက်ၜါစှော်သၞာံဂှ် ဂွံမံၚ်အယုက်ပန်စှော်သၞာံရ ကောန်ညးမဂွံမံၚ်အယုက်ပန်စှော်သၞာံဂှ် ဂွံမံၚ်အယုက်ဒ္စါံစှော်သၞာံရ အယုက်ညးတံဂှ်လေဝ် မောဝ်တိုန်အာ ဗွဲအတိုၚ်လၟေၚ်တုဲ စဵုကဵုမွဲအသၚ်ဃဲ ရိုဟ်လၟိဟ်ဂၞန်ဟွံမာန် မောဝ်တိုန်အာတုဲ ဆစရၚ်ဓရ်ကုသဵုဟေၚ် ပတုဲတဴအိုတ်ရ။
(၄) စၞောန်ထ္ၜးပရေၚ်ကဝ်ဗွဲခမၞောန်
ကဝ်ပိုဲဝွံဂှ် နူကဝ်မတန်တုဲ လုကဴ (၁၂) အန္တရကပ်မတန်တုဲ ကျာ်တြဲကက္ကုသန် မကတဵုဒှ်ရ နူဂှ် စှ်အန္တရကပ်ပၠန်တုဲ ကျာ်တြဲကောနာဂီု မကတဵုဒှ်ပၠန်ရ နူကျာ်တြဲကောနာဂီုဂှ် စှ်အန္တရကပ်ပၠန်တုဲ ကျာ်တြဲကဿပ မကတဵုဒှ်ပၠန်ရ နူကျာ်တြဲကဿပ စှ်အန္တရကပ်ပၠန်တုဲ ကျာ်တြဲမှာဂေါတမ မကတဵုဒှ်ပၠန်ရ နူကျာ်တြဲပိုဲ မှာဂေါတမဂှ် စှ်အန္တရကပ်ပၠန်တုဲ ကျာ်တြဲအရဳယျမေတ္တေယျ မကတဵုဒှ်ပၠန်ရ ကျာ်တြဲ အရဳယျမေတ္တေယျ မကတဵုဒှ်ပၠန်တုဲ (၁၂) အန္တရကပ်ဂတပၠန်ဂှ် ကဝ်ဇၞော်ပိုဲဝွံ တူလေၚ်အာရ ဣဝွံ ပရေၚ်ကဝ်ဗွဲခမၞောန် တုဲဆဝွံရ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယွံတဳလပိုန်မၞုံကုပိုန်ကျာ်တြဲ ပ္ဍဲကာလကြဴအနာဂတ်ဂတ ညံၚ်ရဴတဳလမၞုံကုပိုန်ကျာ်တြဲကီု အဲဍိက်မမိက်ဂွံတွံဓရ်ဓမ္မစက်ရ လျးအရံၚ်ဇကုအဲဍိက်လေဝ် ကဵုဂွံလျးတၟးဂဵုလဟဵုဒၟံၚ် လုကဴကာလဗ္တံတ္ၚဲ လ္ပကဵုဂွံသ္ကုတ်ညိ ရဴသာ်ဝွံ ရာဒနာမိက်တုဲ သ္ပပူဇဴကျာ်တြဲရ သ္ပပူဇဴကၞိပ်ဂှ်တုဲရောၚ် သၟိၚ်စုတိအာရ (ပ္ဍဲအရာဒၞါဲဝွံ သတ္တံ သွက်စေတနာနွံရ ကအ်ပိုတ်အာတုဲရ သာ်လဵုဂွံရာဒနာမိက် ဂွံဟီုဂလာန်ရော ဂလာန်ဂှ်ဒှ်မာန်ညိဟာ သာ်ဝွံ သွက်သၠေဟ်ပၟာနွံ ၜိုန်ဂှ်လေဝ် လ္ပသၠေဟ်ပၟာညိ ကြဳဇှ်ကုသဵုပါရမဳတြုံဗောဓိသတ်မ္ဂးဂှ် ဟွံတုပ်ကဵုသတ်ပုထုဇန်သ္အာၚ်ရ ဒှ်ဂွံမာန်ရောၚ် လ္ပသၠေဟ်ပၟာမွဲအိုတ်ညိ)။
(၁၀)ခေတ်ကာလအာယုက်မၞိဟ်စှ်သၞာံ
ယွံခမဳဂမၠိုၚ် ကောန်မၞိဟ်ခေတ်အယုက်စှ်သၞာံဂမၠိုၚ်ဂှ် ယြဴကာလမွဲ ကြက်ကတဵုဒှ်ရ မၞိဟ်မကတဵုဒှ်ခေတ်အယုက်စှ်သၞာံဂှ် သၟတ်ဗြဴအယုက်မသုန်သၞာံ ထေက်ကဵုသ္ပမ္ၚဵုသၞက်ကရောဲ ထပ်တဲကဵုစတြုံတၠသ္ၚိရ ကာလသာမယျဂှ် ဒှ်ခေတ်ကာလအယုက်မၞိဟ်စှ်သၞာံရ မွဲလှ်ေပၠန် အယုက်တြဴသၞာံ ထပှ်သၞာံ ကတဵုဗဒှ်ကောန်စဴစေက်အိုတ်ရ မၞိဟ်ဂမၠိုၚ် ကာလဂွံမံၚ်ခေတ်အယုက်စှ်သၞာံဂှ် ရှ်သာမပြဲပြဲ တြဴသာ်တံဂှ် ကြက်ကၠေံဗ္ဒန်အာရ ညးမ္ဂးရှ်မပြဲတြဴသာ်ဂှ်ရော သပ္ပိ ၊ကၠေၚ်သွဟ် ။နဝနဳတံ ၊ကၠေၚ်တၟိ ၊တေလံ ၊ ကၠေၚ် ။ မဓု ၊ ဍာ်သာဲ ။ပါဏိတံ ၊တၚ်လာဲ ။ လောဏံ ၊ ၜဵု ။ ဣဝွံ ရှ်တြဴသာ်ရ ရှ်တြဴသာ်အိုဿီုဝွံ ကၠေံဗ္ဒန်အိုတ်ရ
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(၅) ဓါတုအန္တရအဓါန် အိုတ်ဓါတ်ကျာ်အိုဿီု မကၠေံဗ္ဒန်အာဂှ်မွဲ
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
(၁) ဒုဗ္ဘိက္ခန္တရကပ္ပ အန္တရာဲကပ် ပွမကၠောဝ်ဗျဵု
(၂၀)ခဏ်ဗောဓိသတ်တိတ်ဂြိုပ်
ဒေဝတဴမတန်တဴ ပ္ဍဲဂၠးအာကာသဂမၠိုၚ်ကီု မွဲဟာန်ကေုာံသ္ဘၚ် သီုကဵုမရပ်နၚ်ပ္ကဴသြဴမြမောဝ်တုဲ ကၠုၚ်သ္ပပူဇဴရ ဒေဝတဴဗြီုမတန်တဴ ပ္ဍဲစှ်လ္ၚီစက္ကဝါဂမၠိုၚ်လေဝ် နမပ္တံဗ္ကထဝ် ဗ္ကသြန် ပ္ကဴကြက်စၠန်မြမောဝ် က္ဍိုၚ်ဇၞောဝ်အလာံဒိပ်တံဂှ် အခေၚ်ခေၚ်သြံက်ဗ္ဒဝ်လဝ် ပ္ဍဲဌာန်ဇရေၚ်ပြာသာဒ်ဗောဓိသတ်မပြဲပြဲ သၟးညံၚ်ရဴဗဂူဗြဲရတ် ပေၚ်က္ဍတ်ရေၚ်တဴဗွဲမလောန်ရ ယွံသာရိပိုတ် ပ္ဍဲအခါကာလဂှ် ဒဵုဗၚ်ဇြဟ်တံဂှ် ဟွံမွဲရ ဂၠးတိဟွံသၠုၚ်ဟွံသဝ်သၟဟ်တး ညဳသာတဴညံၚ်ရဴမုက်ဖံကီုမဒှ်ရ ဗောဓိသတ်အရဳယျမေတ္တေယျတုန်လေဝ် ဗွဲလအိတ် အယုက်သီုဖ္အိုတ်ဂှ်တုန် ဒှ်အခိၚ်အယုက်သတ္တံ ကၠံလ္ၚီသၞာံတုဲ (မွဲကိုဋ်သၞာံလေဝ်ဂးရသင်္ချာဂၞန်) အယုက်ဒ္စါံစှော်လ္ၚီသၞာံ မဒှ်ရ ဂွံမံၚ်တဴရ။
(၁)စၞောန်ထ္ၜးပဏာမလ္ၚောဝ်ရတ်ပိ
အရထ ။ ။ အဟံ၊ ၚ်ဂကောံခန္ဓပဉ္စကသမူဟ ပညပ်ပြဲ အဲခမဳမွဲဇကု မၞုံယၟုရလောသဳရိ ဝတ္ထုတ္တယံ န်ကျာ်ဓရ်သၚ်စိ ရတ်ပိပြကာ ဒယှ်တှ်ပြာကတ် ကၞောတ်အထောတ်မပြဲ နမဿိတွာနမာမိ တဲဝွံဟေၚ်လ္တူဂၠးကၞေၚ်မွဲ ဗွဲမရှ်ေသှ်ေဖျေံက္ဍိုပ်ရဴဂဴ ဇဴစိုတ်လၟောဝ် ပ္ဍံလ္ၚောဝ်ဗွဲမရှ်ေသှ်ေရဴဂဴရလေဝ်အဴ။
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
'''ယွံသဗ္ဗညု ပၞောဝ်စက္ကဝါဂမၠိုၚ်ဂှ် မုရဴစက္ကဝါမွဲ မဒှ်လ္ဒေါဝ်ရောကျာ် ''' ယွံအနန် ပြာသာဒ်မွဲဂှ် ဒယိုၚ်အတှ်ပန်ဒိုဟ် ပတူလဝ်တုဲ မုဒၞါဲညးပ္ဍုန်ဓုပ်ပြကာရောအနန် ယွံသဗ္ဗညု ပ္ဍဲလ္ဒေါဝ်အတှ်ပန်ဂှ် ညးပ္ဍုန်ဓုပ်ပြကာရကျာ် ညံၚ်သာ်ဂှ်ကီုရအနန် စက္ကဝါပိုဲပန်ဒိုဟ်ဝွံဂှ် ညံၚ်ဒယိုၚ်အတှ်ဂှ်ကီုရ စက္ကဝါပိုဲဝွံ ညံၚ်ဓုပ်ပြကာဂမၠိုၚ်တေံဂှ်ကီုရ မုဟိုတ်ရော ပ္ဍဲစက္ကဝါသ္အာၚ်တေံဂှ် သွဝ်တြဴဘုံလေဝ်နွံ ဗြီုစှ်တြဴဘုံလေဝ်နွံ ပူဂဵုသုဒ္ဓါဝါသ စက္ကဝါတေံဟၟဲ ပ္ဍဲစက္ကဝါပိုဲဝွံဂှ် ဗြီုသုဒ္ဓါဝါသ(၅)ဘုံလေဝ်နွံ ပူဂဵုအနာဂါံကဵုအရှန်လေဝ်နွံ ပ္ဍဲစက္ကဝါသ္အာၚ်တေံဂှ် ဗောဓိသတ်,ကျာ်,အရှန်,ပစ္စေဂဗုတ် သၟိၚ်စက္ကဝဝ်ဟၟဲ ပ္ဍဲစက္ကဝါပိုဲဝွံဂှ် ကျာ်အရှန် ပစ္စေဂဗုတ် သၟိၚ်စက္ကဝဝ် မနွံရောၚ် စက္ကဝါပိုဲဝွံ ပၞောဝ်တကံပန်ဂှ် ပ္ဍဲတကံပိတေံလေဝ် ကျာ် အရှန် ပစ္စေဂဗုတ် ဟွံဒှ်ကီု သတ္တံ ပ္ဍဲတကံဇမ္ဗုဒိပ်မွဲကီု ကျာ် အရှန် ပစ္စေဂဗုတ် သၟိၚ်စက္ကဝဝ် မဒှ်ရောၚ် ဟိုတ်ဒှ်သာ်ဂှ်ရ စက္ကဝါပိုဲဝွံ မဒှ်ဓုပ်ပြကာဂမၠိုၚ်ရောၚ်အနန်